Rita Rudaini: Hati Saya Sudah Tertutup Untuk Berkahwin Lagi

Pelakon yang sudah kerap kali ke mahkamah untuk memperjuangkan hak maruah dan anak-anak, Rita Rudaini telah menjelaskan bahawa kini dia tidak ada lagi hasrat untuk berkahwin kerana pintu hatinya telah tertutup untuk ke arah itu.

Dia yang ditemui semasa majlis pelancaran kempen dan lagu Salute Malaysia di UniKL kelmarin mengatakan bahawa bukan serik untuk berkahwin tetapi tidak mahu untuk anak-anaknya disakiti atau tidak disayangi.

“Hati sudah tertutup. Buat masa ini dalam hati tiada langsung hasrat untuk berkahwin atau apa sahaja, bukanlah rasa tidak ada langsung tetapi saya takut sekiranya anak saya tidak disayangi. Lagipun saya sungguh sensitif apabila orang ‘haip’ anak saya. Orang gaji marah anak pun, saya dah tak boleh,”ujarnya memulakan bicara tentang kehidupan kini.

Isu turun naik mahkamah adalah isu biasa bagi seorang wanita yang bernama Rita Rudaini kerana baginya apa yang dilakukan ini adalah bukan semata-mata untuk mengejar harta atau wang ringgit tetapi adalah kerana maruah dan hak anak-anaknya yang telah diabaikan tanggungjawabnya daripada bekas suami.

Disebabkan itulah dia bersungguh-sungguh untuk terus berada di pihak keadilan untuk membela nasib diri dan juga anaknya, Rayyan 5, dan Arjuna 3.

“Anak-anak faham kerana mereka bersama dan selama ini pun saya sudah besarkan anak-anak sehingga kini. Kalau orang nak kata saya gila duit kea pa, mestilah saya nak kejar VVIP atau menjadi permaisuri ke apa kan?. Pada saya RM300,000 dan yang lain-lainnya bukan ukuran untuk maruah saya dan anak-anak yang tak boleh dibeli dengan wang ringgit”

BACA: Bukan Soal Duit, Rita Rudaini Fail Tuntut RM300,000 Untuk Sedarkan Aidil Zafuan

“Mengikut undang-undang saya ada hak dan peguam pun sudah kira kesemuanya dan saya hanya menurutinya sahaja dan terpulang pada keputusan mahkamah sama ada mahu memberikan jumlah tersebut atau pun sebaliknya,” katanya tegas.

Rita juga turut menafikan bahawa sesetengah pihak ada yang mengatakannya seperti tidak boleh melepaskan Aidil daripada berbahagia dan menuntut perkara-perkara yang bukan-bukan sehinggakan ada yang sudah muak dengan isu rumah tangga mereka.

“Tak ada masalahnya dia (Aidil) sudah berkahwin dan bahagia kan? Jadi saya sebagai seorang wanita yang pernah berkahwin dalam serba kekurangan dan tak pernah untuk meminta apa-apa dan bila diri saya tak diperlukan lagi takkan saya nak biarkan diri saya sebegitu sekali.

“Sebabnya saya ada anak, saya perlu ‘fight’ saya bukan kahwin tak sah dan saya masuk sini pun saya sudah daftarkan dan mahkamah kata sah. Saya sudah pun menjalankan kewajipan dan tanggungjawab saya sebagai seorang isteri pada dia dan lahirkan juga besarkan anak-anak dia dengan elok, saya pun dah ikut cakap dia dan tidak ada satu pun mahkamah di Malaysia yang mengatakan saya nusyuz. Saya tak ada kesalahan apa-apa pun dan mahkamah tak pernah cakap saya bersalah. Kalau orang kata saya tak nak bagi dia bahagia ke apa itu tidak”

Rita turut menjelaskan bahawa kali terakhir Aidil menjenguk anak-anaknya adalah pada sebelum Aidil bernikah dan itulah kali terakhir mereka bertemu.

“Apa yang sedih pada tahun ini ialah dia tidak langsung memberikan baju dan duit raya pada anak-anak bertanya pasal baju raya pun tidak. Itu yang saya rasa raya tahun ini cukup marah dan tidak ada mood kerana apa yang telah dia buat pada anak-anak saya”

BACA: Rita Rudaini Terkilan Bekas Suami Tidak Beri Belanja Raya Anak Anak

“Kadang-kala terfikir sekiranya saya bekerja sebagai seorang kerani atau apa sahaja sudah tentu saya tak boleh untuk memenuhi permintaan anak-anak saya. Rezeki anak-anak murah, kalau orang kata saya mewahkan anak-anak itu bukan kerana itu adalah rezeki buat anak-anak. Saya dapat duit dan saya bagi kepada mereka (anak-anak). Baju dia (Aidil) bertukar, baju anak-anak macam itu sahaja. Kalau pergi beli baju itu tak pernah terfikir ke anak-anak?”

“Itu anak dia bukan anak tiri, tempat tinggal anak, rumah sewa pun dia tak bagi, dan disebabkan perkara itulah saya ‘fight’. Sebab dia tinggal di tempat yang mewah-mewah, rumah besar, anak-anak terbiar. Saya buat semua benda ini kerana anak, kalau saya tidak ada anak dengan dia seperti perkahwinan saya yang dulu saya tidak kisah dan tak pernah menuntut apa-apa dan buat hal masing-masing, tetapi kali ini berbeza kerana saya mempunyai 2 orang anak bersamanya (Aidil). Apa gunanya ‘bin’ dia (Aidil)?,” soal Rita Rudaini lagi. (rtky/hfz)


David Teo Potong Bayaran Artis Untuk Boleh Terus Buat Filem

Rasanya kita semua sedia maklum akan ketenatan industri filem tempatan yang semakin kurang mendapat sambutan dari khalayak ramai. Berapa buah filem sahaja tahun ini mampu memberikan pulangan modal selepad ditayangkan di pawagam.

Menyedari situasi itu, David Teo mengambil langkah drastik untuk memotong kos produksi & krew serta mengurangkan bayaran pelakon yang terlibat dalam sesebuah filem.

“Walaupun apa yang terjadi kepada industri filem negara kita, MIG akan terus menghasilkan filem tanpa henti dalam apa jua keadaan. Sebagai penghasil filem kami perlu mempertahankan industri filem tempatan. Bayangkan kalau saya berhenti buat filem, bagaimana dengan pendapatan pekerja atau krew produksi syarikat saya?”

“Bagaimana pula mereka hendak sara kehidupan mereka dan keluarga mereka. Jadi salah satu caranya adalah selain memotong kos produksi, krew, saya juga terpaksa mengurangkan bayaran pelakon dan artis dibawah naungan saya supaya mereka terus ada job kerana tidak ramai yang berani buat filem sekarang ini,” ujar David Teo kepada Murai hari ini.

David Teo menambah para pelakon & artis yang memahami situasi ketika ini pasti akur dan setuju dengan keputusan beliau. Menurutnya lagi, MIG kini akan mempertingkatkan kualiti dan perincian terhadap sesebuah filem itu sebelum memulakan produksi.

“Jika dulu saya boleh hasil beberapa buah filem dalam 1 bulan tetapi kini sebulan mungkin 1 filem sahaja kerana kami akan menjamin kualiti kepada setiap filem. Ianya juga memakan masa yang sama supaya lebih perincian dilakukan supaya kos yang dikeluarkan tidak sia-sia dan filem yang lebih kualiti dapat dihidangkan kepada penoton,” tambahnya lagi. (rtky/m)


Ummi Nazeera Elak Jumpa Media Kerana Takut Riak Dengan Perubahan

Sejak tamat belajar di Melbourne, Australia dan mengenakan hijab sepenuhnya diakui selebriti kecil molek ini agak menjauhkan diri dari media dan ramai melihat tindakan beliau ini sebagai sengaja mahu mendiamkan diri dari dunia hiburan.

Bercakap kepada GUA Ummi Nazeera menolak dakwaan itu dengan berkata beliau kini masih ada dalam dunia hiburan dan masih berlakon namun agak selektif dengan watak yang perlu dibawakan supaya selari dengan imej dirinya ketika ini.

“Saya dapat beberapa tawaran tapi saya tidak menerimanya. Kalau diimbas semula pun, sebelum ini juga saya agak selektif dalam memilih watak. Saya melihat kepada karakter yang ditawarkan, adakah ianya boleh saya bawakan atau tidak dengan saya. Jika saya sudah bersetuju, saya pastinya akan memainkan watak itu dengan sehabis baik,“ jelasnya.

Ummi Nazeera memaklumkan yang beliau kini bekerja sebagai pengarah eksekutif di syarikat milik ibunya dan sudah lapan bulan pulang ke Malaysia selepas menamatkan pengajian.

Beliau juga ditanya tentang keputusan beliau untuk menjauhkan diri dari media. Ini jawapan beliau.

“Bagi saya, secara jujurnya saya tidak mahu ketika saya mula-mula berubah, saya dekat dengan media, perkara itu seakan ‘kacau‘ saya. Saya takut akan timbul perasaan riak pula. Jadi, saya fikirkan biarlah semuanya jadi dengan perlahan-lahan,“ ujar Ummi lagi. (rtky/m)


Ramli MS Nafi Alyah Kini Sudah Tinggal Bersama, Hanya Singgah Sesekali

Sebelum ini ada beberapa laporan media menyebut bahawa Dato’ Ramli MS bakal mengadakan majlis resepsi mereka berdua pada bulan September ini, namun ianya telah dinafikannya apabila perkara itu tidak masuk akal lebih-lebih lagi dalam menghadapi situasi sebegini.

Dia yang secara berseloroh telah memberitahu bahawa dia mahu mengadakannya selama 7 hari, 7 bulan untuk resepsi perkahwinan tersebut. Sempat bergurau.

“Ada buat 7 hari 7 bulan, ada ke dia tanya macam itu. Saya nak buat majlis kenduri doa selamat untuk rumah saya bukan resepsi,” katanya ketika ditemui di pejabar JAIS semalam.

BACA: JAIS Berpuashati Dengan Dokumen, Bukti Nikah Ramli MS & Alyah

Dalam masa sama, dia juga turut menafikan bahawa Alyah telah tinggal bersama kerana rumahnya kini masih belum siap sepenuhnya dan pada hari kejadian itu Alyah telah datang ke rumah tersebut untuk melawat, seperti yang biasa dilakukan sebelum ini.

Pada masa yang sama juga ketika Alyah mahu pulang ke rumah selepas menunaikan solat subuh, tetapi pintu rumah itu telah terkunci dan Ramli MS telah menyarankam untuk balik pada jam 8.00 pagi dan tidak menyangka sama sekali perkara ini telah berlaku apabila diserbu oleh pihak JAIS.

“Ketika itu, dia hendak pulang ke rumahnya, tetapi saya menghalang kerana pintu telah dikunci dan saya pula berada di tingkat atas. Tetapi tidak mengapa saya tidak kesal dengan apa yang telah berlaku ini,” katanya.

BACA: Tidak Salah Ramli MS & Alyah Sorok Nikah, Kata Ustaz Kazim Elias

Dia yang memberitahu bahawa akan memberitahu secara umum mengenai status perkahwinannya adalah selepas rumahnya siap dibina dan mendapat kelulusan untuk mendudukinya (CF).

“Saya bercadang untuk memberitahu status perkahwinan ini selepas rumah saya siap sepenuhnya dan memiliki CF untuk mendudukinya,” ujarnya ringkas.

Manakala, hubungannya bersama isterinya Alyah tidak terjejas dengan isu ini kerana mereka masih menjalankan kehidupan harian seperti biasa. (rtky/hfz)


Ayda Jebat Tak Kesal Dibuang Universiti Kerana Mahu Bergelar Artis

Selamat untuk kami katakan yang walau drama bersiri Rindu Awak 200% telah habis ditayangkan, nama Ayda Jebat pastinya akan terus menjadi sebutan peminat selepas ini dek kerana kesan lakonan beliau dalam drama tersebut.

Meniti populariti ketika ini, Ayda Jebat mengakui bukan mudah untuk beliau sampai ke tahap kini sehingga ada satu masa beliau telah dibuang dari universiti kerana terlalu mengejar cita cita untuk bergelar artis dengan menyertai program realiti Akademi Fantasia.

BACA: Ayda Jebat Nafi Jadi Punca Zul Ariffin Renggang, Gaduh Dengan Kekasih

“Ketika saya dipilih untuk menyertai Akademi Fantasia 9 pada tahun 2011 saya masih belajar di Universiti Institut Teknologi Mara (UiTM) dalam jurusan muzik tetapi pihak universiti tidak benarkan untuk saya mengambil cuti khas bagi menyertai mana-mana rancangan realiti”

“Setelah fikir secara masak-masak saya pilih untuk menyertai AF8 & dalam masa yang sama pihak universiti terpaksa memberhentikan saya dan ketika itu saya tinggal lagi dua semester sahaja untuk tamatkan diploma. Saya memang sedih sangat dan menangis tidak henti ketika itu,” ujarnya.

Bercakap kepada mStar Online, Ayda Jebat menambah yang beliau tidak menyesal dengan semua keputusan yang dibuat kerana rakan rakan yang tamat pengajian ada yang masih mencari kerja namun bagi dirinya rezeki dalam dunia hiburan bertambah.

BACA: Peminat Kirim E-Mel Suruh Zul Ariffin, Ayda Jebat Cepat Kahwin

“Saya tidak menyesal dengan keputusan saya itu biarpun nasib saya sebagai penyanyi tidak begitu menyerlah, namun saya terima rezeki dalam industri seni ini sebagai seorang pelakon”

“Saya lihat kawan-kawan saya yang habis belajar masih lagi mencari-cari kerja, ada yang hubungi saya semula untuk mendapatkan peluang,“ tambahnya lagi. (rtky/m)


JAIS Puas Hati Dengan Bukti Dokumen Nikah Datuk Ramli MS, Alyah

Berikut merupakan kenyataan akhbar yang dikeluarkan oleh pihak Jabatan Agama Islam Selangor (JAIS) kepada para media yang hadir sebentar tadi.

Jabatan Agama Islam Selangor (JAIS) mengesahkan bahawa Dato Ramli Bin Mohamed Salleh telah hadir ke Bahagian Penguatkuasaan pada jam 3.00 petang. Dokumen yang dipohon oleh JAIS telah diserahkan kepada pegawai penyiasat.

BACA: Tidak Salah Ramli MS, Alyah Sorok Nikah, Kata Ustaz Kazim Elias

Antara dokumen yang diserah adalah pasport perjalanan Noor Hasilah Binti Abu Hasan, pasport perjalanan Dato Ramli bin Mohamed Salleh dan buku nikah pasangan suami & isteri.

Bagi melengkapkan siasatan pihak Jabatan Agama Islam Selangor (JAIS) memohon agar Dato Ramli Bin Mohamed Salleh menyerahkan bukti sokongan iaitu pengesahan dari kedutaan Indonesia berkaitan pernikahan beliau.

BACA: Ramli MS, Alyah Rancang Resepsi Tertutup Pada Hujung September Ini

Keterangan diberikan oleh pihak beliau memuaskan hati Jabatan Agama Islam Selangor (JAIS) dan siasatan berjalan lancar berikutan kerjasama yang diberikan pihak beliau.

Sebagai makluman umum, tarikh pernikahan Dato Ramli Bin Mohamed Salleh bersama Noor Hasilah Binti Abu Hassan adalah pada 18 Mac 2013. (rtky/m)


Isu Kereta Hilang: MIG Minta Aeril Zafrel, Wawa Zainal Tarik Laporan Polis

Sekitar Julai 2014 lalu, dunia hiburan dikejutkan dengan satu status tulisan Wawa Zainal melalui akaun Twitter mengatakan kereta Suzuki Swift milik beliau telah dicuri dan dilarikan oleh pihak yang didakwa rapat dengan dirinya sebelum ini.

Ramai yang mula berspekulasi ketika itu yang kereta tersebut disembunyikan oleh pengurusan lama Wawa Zainal & Aeril Zafrel iaitu MIG namun David Teo sendiri tampil menafikan yang mereka ada kena mengena dengan isu kehilangan kereta tersebut.

BACA: David Teo Tidak Campur Isu Kecurian Kereta Wawa Zainal (ext.)

Hari ini kami menerima satu rakaman audio perbualan telefon yang dipercayai antara wakil syarikat MIG dan pengurus Aeril Zafril, Shahriman Wahab yang antara lain meminta supaya pihak Wawa Zainal menarik balik laporan kehilangan kereta tersebut.

Wakil MIG membuat permintaan tersebut selepas pihak Jabatan Pengangkutan Jalan (JPJ) telah membekukan permohonan untuk memperbaharui cukai jalan ekoran ada laporan polis tentang kehilangan kenderaan tersebut dan mengakui ianya ada dalam jagaan pihak MIG.

Apa yang kami faham dari rakaman perbualan tersebut, kereta Suzuki Swift itu dibeli atas nama MIG atas sebab umur juga kelayakan namun pengurus Aeril Zafrel dedahkan wang pendahuluan kereta itu dibayar oleh Wawa Zainal selain duit pelakon itu terus dipotong sehingga kini.

UPDATE-1: Aeril Zafrel menerusi akaun Instagram beliau turut memuat naik satu status meminta jasa baik David Teo dan pihak MIG untuk memulangkan semua dokumen dan pakaian dalam kenderaan tersebut.

Pihak MIG mahu pun Aeril Zafrel, Wawa Zainal sendiri mesti muncul untuk memberikan kenyataan tentang isu ini yang nampaknya belum reda sejak berbulan lama. Dengarkan rakaman perbualan yang kami terima dan nilaikan sendiri. (rtky/m)


Kamal Adli Terkejut, Tidak Sedar Sudah Putus Cinta Dengan Intan Ladyana?

Sehingga ke hari ini, masih belum ada kenyataan dari mulut Kamal Adli tentang percintaan beliau & Intan Ladyana yang kini sudah berakhir. Intan Ladyana pada 25 Ogos lalu telah memaklumkan pada sekumpulan wartawan yang mereka sudah putus hubungan.

BACA: Intan Ladyana Sah Putus Cinta Dengan Kamal Adli, Anggap Tiada Jodoh

Dua hari selepas pengumuman oleh Intan Ladyana itu, Kamal Adli dilihat memuatnaik sekeping gambar bersama Intan Ladyana di akaun Instagram beliau dan ini menimbulkan persoalan diantara peminat sama ada mereka sebenarnya masih bersama.

“Bohonglah kalau dia kata tidak tahu dan terkejut dengan kenyataan saya bahawa hubungan kami sudah putus itu. Ini kerana tidak mungkin saya buat keputusan ini sendiri atau sengaja berlalu pergi begitu sahaja tanpa berbincang dahulu,” ulas Intan Ladyana tentang perkara ini.

Laporan mStar Online hari ini menyebut yang Kamal Adli meminta masa untuk berbincang dengan Intan Ladyana sebelum mengeluarkan kenyataan beliau. Namun, pihak perempuan menolak kemungkinan masih ada perkara yang mahu dibincangkan.

“Buat apa saya jumpa dia untuk berbincang sebab hubungan kami memang sudah berakhir dan tiada apa nak dibincangkan lagi. Bagi saya itu hak dia untuk memuat naik apa juga gambar yang diinginkan,“ tambah Intan Ladyana turut mengulas gambar di Instagram.

Mungkin Kamal Adli masih dalam proses memujuk Intan Ladyana untuk teruskan hubungan cinta yang sudah bertahun lama terjalin — mana senang senang lepaskan. (rtky/m)


Lana Nordin Kembali Ke Perangai Lama?

Sekitar bulan Mac yang lalu para peminat agak gembira melihat Lana Nordin yang mula mengambil langkah awal untuk ke arha perubahan yang lebih positif apabila mengerjakan umrah buat pertama kalinya — bersama sama rakan artis Lisdawati.

Tidak kurang juga peminat yang mendoakan supaya Lana Nordin, artis yang penuh kontroversi ini mengenakan hijab sepenuhnya. Namun, impian mereka nampak tidak akan menjadi kenyataan sekurang kurangnya buat masa ini.

BACA: Mas Khan Kekasih Baru Lana Nodin, Mula Rapat Di Set Filem

Menerusi forum hiburan popular Cari, seorang peminat telah mendedahkan gambar terkini pelakon itu yang didakwa diambil ketika Lana Nordin dan rakannya berparti sakan di sebuah kelab hiburan di ibu negara baru baru ini.

Ini menimbulkan kata kata kurang enak yang Lana Nordin sebenarnya tidak banyak berubah sejak mengerjakan umrah walaupun pernah beberapa kali mengeluarkan kenyataan media yang beliau bersedia untuk perubahan positif — lebih lebih lagi ketika bersama Johan As’ari.

Well, kita semua harus bersedia untuk mendapat jawapan cliché seperti gambar ini merupakan koleksi lama dan diambil beberapa tahun dulu. Permainan biasa dunia artis, heh. (rtky/m)


Ustaz Kazim Elias: Tak Salah Ramli MS & Alyah Sorok Kisah Nikah

Pendakwah dan penceramah terkenal, Ustaz Kazim Elias hari ini memaklumkan tindakan Datuk Ramli MS & isterinya, Alyah menyembunyikan perkahwinan mereka tidak salah daripada segi Islam asalkan ia diketahui keluarga kedua dua belah pihak.

“Sebenarnya, perkahwinan kita sunat untuk diwar-warkan dan dengan itu kita juga disunatkan membuat kenduri walaupun dengan seekor kambing sahaja””

“Ini bererti, seekor kambing pun cukup untuk keluarga terdekat sahaja dan sekiranya pasangan itu enggan memberitahu kepada umum, itu hak mereka. Yang penting, perkahwinan itu sah dan keluarga terdekat sudah tahu,“ ujar Ustaz Kazim kepada mStar Online.

BACA: Ramli MS, Alyah Akan Adakan Resepsi Tertutup Hujung September Ini

Ustaz Kazim menambah yang orang ramai mahu pun pihak media tidak perlu terlalu bersungguh menyalahkan pasangan itu kerana mereka mungkin ada sebab-sebab tertentu apabila tidak mahu mendedahkan perkahwinan tersebut kepada umum.

“Tak payahlah nak hentam pasangan itu. Mereka tidak bersalah, malah ada hak mahu merahsiakan perkahwinan itu. Bagaimanapun, bagi pihak Ramli mahupun Alyah pula, mereka pun tidak perlu melatah kerana menjadi normal sebagai selebriti, masyarakat mahu tahu semua mengenai mereka,“ tambahnya lagi mengulas tentang isu ini. (rtky/m)


Ramli MS & Alyah Bakal Anjur Resepsi Ringkas September Ini

Minggu lalu ramai yang terkejut dengan berita pernikahan Datuk Ramli MS dan Alyah yang disorok dari pengetahuan umum selama lebih setahun dan hanya diketahui ramai selepas satu serbuan pihak JAIS ke kediaman komposer dan konduktor muzik terkenal itu.

BACA: Pegawai JAIS Serbu Kediaman, Ramli MS & Alyah Mengaku Sudah Bernikah

Menerusi laporan terbaru Kosmo!, Datuk Ramli MS mengesahkan yang beliau akan mengadakan sebuah majlis ringkas bagi meraikan pernikahannya dengan Alyah pada hujung September ini.

Menurutnya lagi, beliau tidak pernah berhasrat untuk menyembunyikan pernikahannya dengan penyanyi yang berasal dari Johor Bahru itu tetapi hanya menunggu satu waktu yang sesuai untuk menghebahkan berita baik itu kepada semua.

“Saya tidak pernah berhasrat berbohong atau menafikan pernikahan kami, sebaliknya saya mengambil pendekatan tidak menjawab persoalan itu apabila diajukan tentang isu peribadi kerana ia pendirian saya sejak dahulu lagi”

“Sebagai lelaki yang telah berusia, saya mahu mengumumkannya dalam keadaan yang jelas selepas kediaman saya siap dan kami rasmi berpindah masuk ke sini”

BACA: Ramli MS Persoal Kenapa Semua Pihak Sibuk Akan Hal Peribadi Beliau

“Bagaimanapun, apabila ada pihak yang terlalu kepoh dan tidak sabar, maka majlis sederhana itu saya tunda dan hanya akan dihadiri oleh sahabat rapat sahaja,” jelasnya.

Sekali lagi diasak soalan kenapa mahu sembunyikan berita pernikahan mereka dari pengetahuan ramai, Ramli MS menegaskan beliau mempunyai alasan tersendiri yang bersifat peribadi sehingga terpaksa menyimpan kisah rumah tangganya daripada umum. (rtky/m)


Gambar Bogel Para Selebriti Hollywood Tersebar Di Internet

Sejumlah gambar bogel yang kononnya menunjukkan ramai selebriti Hollywood popular termasuk pemenang Oscar, Jennifer Lawrence telah tersebar di internet dan kini menjadi perbualan hangat para peminat di laman media sosial.

Dalam kenyataan terbaru menerusi Twitter beliau, Jennifer Lawrence berasa pelik & sukar untuk percaya apabila privasi dirinya senang senang dicabul. Dan, pihak pengurusan pelakon ini telah mengambil langkah awal untuk tindakan undang undang.

“This is a flagrant violation of privacy. The authorities have been contacted & will prosecute anyone who posts the stolen photos of Jennifer Lawrence,” kata mereka kepada TMZ.

Gambar gambar bogel ini khabarnya diperoleh selepas aktiviti menggodam akaun iCloud semua selebriti yang terlibat termasuklah nama besar seperti Avril Lavigne, Amber Heard, Gabrielle Union, Hayden Pannettiere, Hope Solo, Hillary Duff, Jenny McCarthy, Kaley Cuoco, Kate Upton, Kate Bosworth, Keke Palmer, Kim Kardashian dan Ariana Grande.

Bekasn bintang & penyanyi saluran Nickelodeon, Victoria Justice bagaimanapun menafikan semua gambar bogel beliau yang tersebar itu sebagai dirinya. (rtky/m)


Eina Azman, Kaiser Gurmeet Kini Sah Bergelar Suami Isteri

Pelakon Ainur Syakina, 19 atau lebih dikenali sebagai Eina Azman & pasangannya Datuk Paduka Kaiser Gurmeet Singh telah selamat diijab kabulkan dengan berwalikan bapa pengantin perempuan sendiri, Azman Abdullah.

Pasangan yang mengenakan pakaian yang bertemakan bollywood ini telah selamat diijab kabulkan dengan dua kali lafaz dan telah dinikahkan oleh Ustaz Zulkapili Abdul Mutalib, Imam Masjid KLCC.

Majlis yang dihadiri keluarga dan tetamu yang terdekat ini telah dijalankan di Hotel Grand Hyatt, Kuala Lumpur. Pihak perempuan menerima tujuh dulang hantaran berbalas sembilan daripada pihak lelaki dengan mas kahwin berjumlah RM 770 dan wang hantaran sebanyak RM77,000.

Buat pengetahuan semua, hantaran yang diterima oleh pihak perempuan juga adalah sebuah kereta yang berjenama Chevrolet Camaro. Sekalung tahniah buat pasangan Datuk Paduka Kaiser Gurmeet Singh dan Datin Paduka Ainur Syakina Azman. (rtky/hfz)


Atilia Haron Kahwin Kali Kedua

Penyanyi Atilia Haron melangsungkan pernikahannya dengan lelaki bergelar jurutera bunyi dikenali dengan nama Adam Sofian di sebuah majlis tertutup sebentar tadi yang dihadiri keluarga dan teman rapat. Ini perkahwinan kedua beliau.

Sekitar 9.00 pagi Ahad, Atilia telah memuat naik foto sebuah pelamin di akaun Instagram miliknya dengan mengumumkan dia akan berkahwin pada hari ini dan ia hanya dihadiri oleh keluarga dan rakan-rakan rapat sahaja. Atilia dan Adam kini sah suami isteri.

“Salam everyone, alhamdulillah. I am extremely happy to share that I will be getting married today amongst family and close friends. We thank you for all your kind wishes and prayers. Love, A&A #atiliaadam,“ tulis Alitia yang mengiringi gambar tersebut.

“Alhamdulillah, akhirnya saya berkahwin dengan seorang lelaki yang sangat memahami saya dan sekarang ini, fokus kami adalah mahu segera menimang anak. Maklumlah, usia kami pun bukannya muda lagi,“ jelas Atilia kepada mStar Online.

Dalam temubual itu juga, Atilia berkata beliau terpikat dengan ketegasan Adam sebagai seorang lelaki selain beliau seorang yang sangat berdisiplin dalam kehidupan seharian selain seorang yang begitu rajin bekerja.

“Sudah 12 tahun kami berkenalan & mula bercinta pada enam tahun lalu. Syukur, kami disatukan dan saya harap ia akan kekal hingga akhir hayat InsyaAllah,“ tambahnya. (rtky/m)


Lisa Surihani Pernah Alami Keguguran?

Sedang rakan artis yang rapat dengan dirinya kini sedang bahagia menimang cahaya mata yang pertama selepas hanya beberapa tahun berkahwin, ramai peminat mula mempersoalkan bila pula giliran Lisa Surihani untuk hamil. Anak itu rezeki Tuhan, tahu? Jangan persoal.

Tetapi, menerusi ruangan Diva Interaktif baru baru ini Kosmo! melaporkan satu khabar yang agak menarik untuk dikongsikan dengan anda semua tentang pasangan Lisa Surihani & Yusry KRU.

BACA: Atasi Perdana Menteri, Lisa Surihani Punyai Paling Ramai Pengikut Di Twitter

Menurut wartawan yang menulis kisah ini, Lisa Surihani khabarnya pernah hamil beberapa bulan yang lalu namun telah mengalami keguguran & cerita ini datang daripada sumber terdekat dengan keluarga Lisa Surihani sendiri.

“Katanya, Lisa yang dah bertahun-tahun kahwin tetapi tak dapat anak bukan sebab ada banyak masalah kesihatan ke apa, tapi tiada rezeki. Jadi apa ceritanya, kawan Diva pun tambah khabarnya Lisa pernah hamil tapi keguguran. Kalau tak silap, beberapa bulan lalu,” memetik laporan.

Kalau benar apa yang disampaikan, besar dugaan yang diberikan Tuhan buat Lisa Surihani & juga Yusry KRU sekeluarga. Dengan izin Tuhan, akan ada rezeki pasangan ini untuk timang cahaya mata kelak. Peminat semua harus doakan, bukan persoal. Ye tidak? (rtky/m)


JAIS Beri Masa Sehingga Selasa & Alyah Serah Segalanya Kepada Ramli MS

Pada serbuan yang dilakukan pegawa JAIS ke kediaman Ramli MS di Bandar Kinrara sekitar awal pagi semalam, pasangan ini berjaya menyakinkan para pegawai yang mereka sudah bernikah di Batam, Indonesia setahun yang lalu dengan menunjukkan gambar kad pengesahan nikah.

BACA: Ramli MS Persoal Kenapa Orang Ramai Peduli Dengan Kisah Peribadinya

Ramli MS & Alyah bagaimana pun gagal menyerahkan salinan asal kerana mendakwa dokumen itu tiada dalam simpanan mereka ketika serbuan itu dilakukan.

Dalam kenyataan ringkas kepada portal GUA, Alyah mengambil tindakan enggan mengulas lanjut tentang kontroversi ini dan lebih selesa untuk Ramli MS sahaja yang keluarkan kenyataan berhubung apa yang terjadi kepada media dan para peminat.

BACA: Pegawai JAIS Serbu Kediaman, Ramli MS & Alyah Sah Sudah Nikah

“Maaf, Alyah tak boleh nak komen apa-apa mengenai isu ini. Apa-apa tanyalah Ramli MS kerana Alyah serahkan segalanya kepada dia,” ujar Alyah kepada GUA menerusi Whatsapp.

JAIS dalam masa yang sama memberikan tempoh sehingga Selasa ini untuk pasangan ini tampil dengan dokumen asal pernikahan mereka atau bakal berhadapan tuduhan khalwat. (rtky/m)


Ayda Jebat Nafikan Jadi Punca Zul Ariffin Renggang Bersama Kekasih

Kontroversi yang membabitkan pelakon drama Rindu Awak 200% Ayda Jebat dan heronya Zul Ariffin semakin menjadi apabila dilihat terlalu mesra bersama Zul Ariffin sepanjang mereka berlakon bersama sehingga menimbulkan tanda tanya di kalangan peminat seni tempatan.

Gambar-gambar mesra mereka boleh dilihat di laman sosial Instagram dan Twitter milik Ayda yang kini mendapat perhatian ramai. Kerana itu, peminat mereka menyuarakan hasrat melihat Ayda dan Zul menjadi pasangan kekasih sebenar bukan lakonan sahaja.

BACA: Peminat Kirim E-Mel Suruh Zul Ariffin Dan Ayda Jebat Kahwin Cepat

Gara-gara hubungan mesra tersebut juga, pelakon kelahiran Melaka ini dikatakan menjadi punca perbalahan antara Zul dan kekasihnya, penerbit filem astro shaw, Gayatri Su-Lin Pillai. Menerusi Sinar Harian, hari ini Ayda Jebat memberitahu, dia tidak pernah terlibat dalam hubungan cinta Zul dan Gayatri. Baginya, hubungan mesra bersama Zul sekadar di dalam lakonan semata-mata.

“Nak kata saya punca mereka berbalah atau bertengkar rasanya tidak betul, sebab saya dan Zul tiada sebarang hubungan. Saya sendiri tidak pernah tanya atau ambil tahu mengenai hubungan mereka. Saya tiada masa nak menyibuk hal peribadi orang lain,“ kata Ayda rapat dengan Zul demi untuk memastikan lakonan mereka menjadi sahaja.

Dalam pada itu, timbul pula ura-ura Ayda, Zul dan Gayatri meluahkan perasaan masing masing di Twitter mengenai hubungan mereka. Menurut Ayda, dia tidak tahu menahu sesi luahan perasaan yang dikatakan ramai itu. (rtky/hfz)


Datuk Ramli MS: Kenapa Kamu Semua Nak Sibuk Hal Peribadi Saya?

Entahnya kamu semua, ada sahaja sibuk dengan kisah rumahtangga orang lain. HAHA! Ramli MS hari ini menerusi kebanyakan media mempersoalkan tindakan orang ramai yang kecoh akan serbuan pihak JAIS ke kediaman beliau semalam.

BACA: Pegawai JAIS Serbu Kediaman, Datuk Ramli MS & Alyah Sah Sudah Bernikah

“Memang salah saya kerana merahsiakan perkahwinan kami tapi saya kesal kerana serbuan itu digembar-gemburkan seolah-olah saya buat jenayah. Macamlah saya jual pil ecstasy atau pil kuda! Yang kecoh sangat soal peribadi saya apa pasal?” kata Ramli MS kepada Harian Metro.

Ramli MS dalam kenyataan sama berkata beliau mempunyai sebeb tersendiri untuk tidak mengaku sudah berkahwin dengan Alyah sebelum ini dan tidak ambil pusing pun dengan semua tanggapan orang di luar sana kerana ianya soal peribadi.

Bercakap kepada mStar Online, Ramli MS menceritakan situasi santai di sebalik serbuan pegawai JAIS ke rumahnya di Bandar Kinrara awal pagi semalam.

“Sedangkan kami (Ramli dan pihak Jais) siap bergurau senda lagi di dalam rumah. Macam pihak polis buat sekatan jalan. Mereka tahan, bertanya dan kemudian kita jalan. Tetapi orang luar buat cerita macam saya jual dadah,” tambahnya. (rtky/m)


Nafi Bercerai, Bade Hj. Azmi Masih Jalankan Tanggungjawab Sebagai Suami

Kisah rumahtangga yang melanda pasangan pengarah filem tanah air, Bade Hj. Azmi dan Erma Fatima sebelum ini nampaknya masih belum reda apabila timbulnya pula gossip yang mengatakan bahawa Bade mahu menceraikan isteri pertamanya itu.

Tetapi setelah bertemu Bade Hj. Azmi sendiri semasa majlis pelancaran Tribute P.Ramlee kelmarin dia menafikan perkara tersebut malah mengatakan bahawa dia masih sayangkan isterinya Erma Fatima, walaupun kini sudah berkahwin dua.

BACA: Erma Fatima Nafi Khabar Angin, Masih Isteri Bade Hj. Azmi

“Saya masih jalankan tanggungjawab saya sebagai suami dan orang-orang terdekat boleh melihat sendiri dengan apa yang telah saya lakukan sehinggalah ke hari ini. Tiada apa yang perlu saya cakap kerana nanti ada yang mereka-rekakan cerita yang tidak ada. Perkara sebegini tak perlu untuk bertanyakan pada orang lain, tanya kepada empunya diri,” katanya.

Bade juga turut menjelaskan bahawa Erma sudah pun dipertemukan dengan isterinya yang kedua ini tetapi tidak sempat untuk bermesra kerana masing-masing sibuk dengan kerjaya, begitu juga dengan anak-anak mereka yang sudah mengetahuinya tetapi masih belum sempat untuk mengenalinya secara lebih dekat.

“Erma telah berjumpa tetapi masih belum untuk sempat bermesra dan anak-anak juga mengetahui perkara tersebut,” ujarnya yang juga memaklumkan yang isteri keduanya, Aida Abdul kini sedang hamil sebulan setengah.

Sementara itu Bade Hj. Azmi sekali lagi akan berentap dalam Tribute P.Ramlee menerusi telemovie ‘Mahabbah Rindu’ yang akan disiarkan pada 30 November ini, di saluran RTM 1. (rtky/hfz)


Brad Pitt & Angelina Jolie Sudah Kahwin Selepas 9 Tahun Bersama

Pasangan selebriti popular Hollywood, Brad Pitt dan Angelina Jolie telah disahkan berkahwin pada Sabtu lalu di Perancis, menurut jurucakap kepada pasangan ini kepada media.

Perkahwinan mereka dikhabarkan berlangsung di Château Miraval, kawasan lebih 1,000 ekar milik mereka berdua yang terletak di selatan Perancis.

Mereka kemudian terus bergerak ke Malta untuk berlakon dalam filem romantik dengan judul By the Sea yang akan memulakan penggambaran minggu hadapan. By the Sea akan menjadi filem ke tiga arahan Angelina Jolie dan filem pertama mereka berlakon sama sejak Mr & Mrs Smith.

Pasangan ini bertemu dan dikhabarkan mula bercinta ketika penggambara filem Mr & Mrs Smith sekitar tahun 2005 sebelum bertunang pada tahun 2012 yang lalu. Tekanan dari anak anak mereka dikatakan menjadi pendorong untuk mereka berkahwin.

Ini merupakan perkahwinan kedua buat Brad Pitt (50) yang sebelum ini pernah mengahwini aktress Jennifer Aniston selama lima tahun dan merupakan yang ketiga buat Angelina Jolie (39) yang pernah berkahwin dengan Jonny Lee Miller dan Billy Bob Thornton. (rtky/m)


Datuk Ramli MS, Alyah Sah Sudah Nikah!

Selepas sekian lama berteka teki tentang status hubungan Datuk Ramli MS dan Alyah nampaknya itu semua sudah terjawab apabila pasangan ini disahkan sudah bernikah.

Perkara ini menjadi pengetahuan ramai selepas Pegawai Jabatan Agama Islam Selangor (JAIS) mengunjungi kediaman mewah komposer ternama itu di Bandar Kinrara awal pagi ini, dipercayai untuk menyiasat status hubungan beliau dengan penyanyi Alyah.

Dalam tinjauan pada jam 7.30 pagi oleh sembilan pegawai JAIS yang lengkap beruniform itu dikatakan mendapati mereka sudah berkahwin. Alyah dikatakan berada di banglo berkenaan ketika pegawai JAIS datang menyiasat.

Wartawan Berita Harian yang berada di tempat kejadian mendapati kenderaan pacuan empat roda jenis Mitsubishi milik Alyah berada di kediaman itu. Pekerja kontraktor yang mengubahsuai banglo juga memaklumkan pasangan itu kerap dilihat bersama.

Menurut sumber JAIS, pasangan itu sudah berkahwin sejak setahun lebih lalu. Katanya, Ramli dan penyanyi lagu Tak Mungkin Kerna Sayang itu akan ke JAIS dalam masa terdekat untuk berikan kenyataan serta bukti perkahwinan bagi tujuan pendaftaran.

Difahamkan pasangan itu bernikah di Batam, Indonesia tetapi belum mendaftar perkahwinan mereka di negara ini. Ramli yang berpakaian kemeja T berwarna ungu dan seluar melepasi paras lutut kelihatan tenang. Malah, beliau dilihat mengiringi pegawai JAIS keluar dari kediaman itu sejurus siasatan selesai sambil ketawa sesama mereka.

Laporan Asal: Zaidi Mohamad & Mohd Nasaruddin Parzi / Berita Harian


7 Cara Untuk Tingkatkan Keyakinan Diri Dengan Semulajadi & Percuma

Ini cadangan kami untuk anda para gadis di luar sana yang mahu meningkatkan keyakinan diri di dalam dunia yang penuh dengan cabaran & pancaroba — juga jejaka kacak untuk ditawan.

Ya, kami serius. Dengan mengamalkan makan buah buahan & sayuran setiap hari anda anda mempunyai lebih tenaga dan percayalah tenaga semulajadi ini akan membuatkan anda lebih yakin dengan diri tanpa anda sedari. Dan ianya juga baik untuk kesihatan jangkamasa panjang.

Jangan panggil enteng kesan bangun awal pagi kepada diri anda. Sains menunjukkan otak kita akan mengalami fasa optimum 2 jam selepas bangun tidur, jika anda bangun lebih awal, lebih cepat untuk anda merasa lebih yakin untuk bertemu dengan rakan sepejabat atau pun di kolej.

Walaupun hanya 10 minit berjalan kaki sekitar kediaman atau hey, sekadar mengemas rumah. Ianya akan membantu diri anda secara mental & fizikal sekaligus meningkatkan keyakinan anda hari demi hari. Cara ini paling kami sarankan.

Ini akan mengambil sedikit masa (seperti tips yang lain sebenarnya), jika anda fokuskan diri anda untuk mempunyai postur badan yang lebih baik dan berjalan dengan gaya peragawati di atas pentas fesyen, anda akan nampak lebih kurus dan berkeyakinan. Dari jauh pun orang lain boleh hidu, so tighten your core, stand or sit up straight.

Paling mudah ahli keluarga atau rakan rapat anda sendiri. Jika anda luangkan masa dan tenaga membantu orang lain yang memerlukan, ianya akan membina keyakinan diri anda. Membantu orang lain tunjukkan diri anda yang tidak pentingkan diri dan personaliti yang baik. Lagipun, ianya satu perkara yang mulia ‘kan?

Bukanlah kerana dunia ini penuh materialistik tetapi lebih kepada membina kepercayaan & keyakinan diri untuk berhadapan dengan sesiapa sahaja. Anda pastinya tidak mahu bertemu si dia yang diminati dengan wajah kusam ‘kan?

Mulakan hari anda dengan senyuman dan hey, jangan kedekut senyuman dengan sesiapa pun. Kajian menunjukkan jika anda suka senyum dan positif dalam hidup, kejayaan akan datang bergolek dan pastinya anda akan lebih berkeyakinan.


Ozlyn Wati Tak Kisah Perangai Pengikut Di Akaun Instagram

Sebelum ini, pelakon dan juga isteri kepada pelawak terkenal Johan, Ozlyn Wati telah ditegur oleh pengikut-pengikutnya di laman sosial Instagram setelah memuat naik beberapa gambar yang menunjukkan anak-anak mereka sedang bersolat.

Tetapi hal itu disalah ertikan oleh pengikut-pengikut mereka yang mengatakan tidak perlulah untuk menunjuk perkara sebegitu kerana bukanlah dia seorang sahaja mempunyai anak yang bersolat.

“Saya hanya berkongsi perkara-perkara yang baik sahaja, rasanya itu tidak ada masalah, lagipun itu Instagram saya. Saya rasa benda sebegini tidak perlulah untuk diambil sebagai satu isu yang besar, lagipun benda ni kecil sahaja dan saya tak akan ambil pusing mengenai isu ini,” jelasnya.

BACA: Isteri Johan, Ozlyn Wati Bengang Cara Anak Bersolat Ditegur Peminat (ext.)

Menceritakan bahawa pada mula-mulanya Instagram adalah untuk keluarga sahaja tetapi apabila peminat-peminat mengetahui dan meminta untuk mengikutinya di Instagram, dia yang tidak mempunyai pilihan lain telah menerima mereka untuk menjadi pengikut di laman sosial itu.

“Mula-mula Instagram adalah sekadar untuk keluarga sahaja tetapi apabila orang sudah tahu, saya sudah bersedia untuk berkongsi apa sahaja dan boleh dikatakan sehari itu sehingga lebih 1000 permintaan untuk mengikuti Instagram saya. Sekiranya gambar-gambar tersebut dianggap baik saya tiada masalah mengenainya dan sebaliknya,” katanya.

Sementara itu Ozlyn Wati yang kini sarat mengandung bakal melahirkan anaknya dalam masa lebih kurang 2 bulan lagi. Ozlyn juga turut membintangi telemovie Apa Guna Berjanji untuk Tribute P.Ramlee yang bakal disiarkan pada 23 November ini, di RTM 1. (rtky/hfz)


Bersama Maya Karin, Farid Kamil Yakin Diana Danielle Tidak Cemburu

Kontroversi sebelum ini melibatkan pasangan pelakon popular Farid Kamil dan Diana Danielle yang dikatakan telah cemburu terhadap suaminya yang bergandingan bersama-sama dengan Nora Danish dalam filem ‘Pengantin Malam’ telah mendapat perhatian para peminatnya.

Malah untuk filem Lagenda Budak Setan 3 (LBS3), Farid Kamil digandingkan pula bersama aktres Maya Karin dan ini menjadi tanda tanya adakah kali ini Diana akan cemburu lagi apabila melihatkan aksi-aksi romantis suaminya dan Maya Karin dalam filem tersebut?

BACA: Diana Danielle Luah Rasa Cemburu Nora Danish Pegang Tangan Farid Kamil

Walaubagaimanapun, Farid Kamil secara berseloroh memberitahu sekiranya Diana cemburu dia akan melontarkan kata-kata romantis seperti mana lakonannya sebagai Kasyah dalam filem.

“Kalau dia cemcuru lagi, saya akan mengeluarkan kata-kata romantis seperti lakonan saya sebagai Kasyah dalam LBS3 ini,“ ujarnya sambil tersenyum.

Sementara itu, dia turut menjelaskan bahawa tidak akan ada lagi sikap cemburu itu pada isterinya, kerana dia memberitahu bahawa Diana merupakan peminat setia Lagenda Budak Setan dan tidak sabar untuk menonton tayangan filem itu.

Malah untuk filem kali ini isterinya itu sendiri memahami watak yang dilakonkan oleh suaminya dan Farid Kamil berkata dia sendiri akan membawa mereka sekeluarga menonton Lagenda Budak Setan 3 semasa tayangan perdana yang akan datang.

“Diana merupakan peminat filem pertama dan kedua, malah dia sendiri tak sabar nak tengok LBS 3, InsyaAllah saya akan bawa dia ke premier nanti, dan tak akan ada lagi cemburu. Pengalaman yang saya tanya orang pun, bila tahun pertama hingga kelima pasti ada situasi dimana akan wujud pemahaman masing-masing yang lebih jelas”

“Kalau ada cemburu pun, dia akan lebih advance lagilah (sambil ketawa), maksudnya di akan lebih melariskan filem. Perkara yang lepas itu mungkin tiada lagi. Dia mengenali saya sebagai pelakon tetapi sebagai suami yang berlakon, itu satu pengalaman baru,” tambahnya. (rtky/hfz)


Nikah Di Kampung Halaman, Azlee Khairi Rancang Kahwin Hujung Tahun

Mula mencipta nama bersama siri televisyen Love You Mr Arrogant di TV3, Azlee Khairi pantas menjadi bualan para peminat dan nampaknya pelakon ini tidak menunggu lama untuk tamatkan zaman bujang walaupun sedang mencipta populariti.

Bercakap kepada Berita Harian Azlee Khairi mengakui yang beliau sedang giat membuat semua persiapan berkaitan untuk melangsungkan perkahwinan dengan wanita pilihan hatinya, Dayang Norlelawati Puteh, 31 sebelum hujung tahun ini.

“Persiapan kahwin memang kami sudah lakukan sedikit demi sedikit. Ada masa saja, kami akan buat persiapan. Tarikh kahwin memang seperti diketahui sebelum ini sekitar hujung tahun. Ia mungkin boleh jadi bulan September, Oktober, November atau Disember”

Azlee Khairi juga berkata yang majlis mereka hanya akan berlangsung secara kecil kecilan dan akan mengambi tempat di kampung halaman, Kuala Kangsar.

“Tarikh nikah memang belum dapat ditetapkan dek komitmen seni saya. Jadi persiapan kahwin, mana sempat kami pulun buat. Rancangnya kami nak bernikah di Kuala Kangsar yakni kampung saya. Itu pun sekadar majlis kecil-kecilan”

“Ada kesempatan dan rezeki lebih, kami rancang adakan majlis resepsi di ibu kota selain negara kelahiran bakal isteri saya iaitu di Brunei. Semua kena tengok keadaan. Apa yang penting, biar selesai urusan wajib seperti nikah dulu,“ tambah Azlee Khairi.

Bercakap tentang bakal isterinya, Azlee Khairi memaklumkan wanita itu pada awalnya dikenali atas dasar kerja sejak setahun lalu namun beliau sendiri tidak sedar bilakah cinta berputik antara mereka berdua dan yang pasti mereka serasi bersama. (rtky/m)


Azwan Ali Nafi Selfie Ketika Bertafakur, Tahu Masa Yang Lebih Sesuai

Kalau mahu memetik kenyataan Azwan Hj. Ali sendiri melalui Twitter beliau, memang tidak manis untuk anda semua baca. Jadi, marilah kita dengarkan apa kenyataan rasmi pengacara dan artis kontroversi ini kepada media buat pertama kalinya.

Bercakap kepada portal Murai secara eksklusif semalam, Azwan Ali menafikan yang beliau tidak sensitif dengan mengambil gambar sendiri (selfie) ketika negara sedang bertafakur seperti yang ditegur oleh artis muda, Sharnaaz Ahmad baru baru ini.

“Aku dalam industri hiburan sudah 22 tahun, yang dia baru setahun jagung, lagipun aku tahu bila waktu yang sesuai nak berselfie, ramai yang ‘naik hantu’ sebab keliru dengan ‘caption’ gambar itu, hakikatnya aku tidak berselfe ketika negara sedang bertafakur,” ujarnya.

Azwan Ali dalam kenyataan sama mempersoalkan tindakan Sharnaaz Ahmad yang sibuk memuat naik status mempersoalkan tindakan beliau itu sedangkan tidak tahu apa yang terjadi.

“Dia tu siapa? Dia ingat aku selfie masa tengah bertafakur ke? Tolong sikit kalau tidak tahu apa-apa jangan cuba nak memandai-mandai, sah-sah aku selfie sebelum bertafakur, aku ada dekat dataran pada pukul 9 pagi ok! Sebelum bertafakur aku selfie untuk kenang-kenangan, yang dia sibuk apahal!,” tambah Azwan Ali yang tampak kurang senang.

Dalam perkembangan berkaitan, Presiden Karyawan Datuk Freddie Fernandez berkata adajuga benarnya teguran Sharnaaz Ahmad itu dan Azwan Ali seharusnya lebih sensitif selepas ini.

“Saya harap, ia akan berakhir di Twitter sahaja. Lagipun, masing-masing sudah mengeluarkan ‘paku buah keras‘ masing-masing. Cukup-cukuplah tu. Kalau mereka masih meneruskan perang ini, kami akan memanggil dan cuba menyelesaikannya,“ ujarnya. (rtky/m)


Aliff Aziz Hilangkan Diri Kerana Masalah Kewangan, Terpaksa Meminjam?

Tidak semena mena nama Aliff Aziz menjadi bualan ramai hari ini selepas ada laporan menyebut penyanyi dan juga pelakon itu menghilangkan diri sehingga tidak dapat dihubungi pihak pengurusan selain tidak hadir sesi fotografi dan juga persembahan nyanyian.

Perkara ini khabarnya sudah berlanjutan sejak lebih sebulan yang lalu dan Aliff Aziz juga telah memadam semua gambar miliknya di akaun Instagram rasmi selain memberikan status sebagai gambaran beliau mempunyai masalah melalui Twitter.

BACA: Aliff Aziz Hilang Dan Tidak Dapat Dihubungi, Cetus Tanda Tanya (ext.)

Berita Harian petang ini menulis yang ada khabar mengatakan Aliff Aziz mempunyai masalah duit sehingga terpaksa mengambil keputusan untuk meminjam dari pihak produksi.

Ibu kepada Aliff Aziz yang dihubungi wartawan Berita Harian memaklumkan anaknya itu sedang berada di Singapura dan pulang sejak 5 Syawal yang lalu. Beliau juga meminta semua pihak untuk berikan masa dan privasi buat Aliff Aziz ketika ini.

“Aliff memang di Singapura ketika ini. Sejak hari raya lagi dia sudah balik ke sini. Keadaannya baik-baik saja di sini. Dia ada di sini kerana ada urusan peribadi. Insya-Allah dia akan pulang dalam masa terdekat ke Kuala Lumpur”

”Makcik harap kiranya dapat diberikan masa dan privasi buat dirinya ketika ini. Tiada apa-apa pun yang nak diuar-uarkan. Insya-Allah nanti kalau dia balik KL and dia okay,” katanya.

Mengulas tentang tindakan memadam semua gambar di Instagram, ibu Aliff Aziz ada menambah yang mungkin anaknya itu tidak mahu aktif buat seketika. (rtky/m)


Filem Tempatan Kita Gambarkan Betapa Rendah Mentaliti Orang Malaysia?

Ini mungkin bukan artikel biasa yang kami keluarkan namun tulisan ringkas Adlan Harith & Amran Zulkifli menerusi akaun Facebook The Patriots baru baru ini menarik perhatian kami untuk ulang siar buat tatapan anda. Mungkin ada sesuatu yang boleh kita belajar.

Saya Google untuk melihat-lihat senarai filem tempatan yang akan ditayangkan sepanjang bulan kemerdekaan ini di sinema kita.

1. ADNAN SEMPIT SAWADIKAP (7 Ogos) – Filem komedi dan franchise terbaru filem box office Adnan Sempit. Kali ini Adnan merantau ke Thailand dan membuat kecoh disana.

2. KAWAN AKU MATI DALAM RUMAH SEWA (14 Ogos) – Filem komedi seram mengisahkan seorang kawan yang mati di dalam rumah sewa yang disewa bersama kawan-kawannya.

3. JIN (21 Ogos)- Filem seram, ngeri tentang pasangan yang diganggu jin.

4. MAMAK CUPCAKE (28 Ogos) – Filem komedi tentang mamak yang mengusahakan cupcake.

5. LAGENDA BUDAK SETAN 3 – KASYAH (11 September) – Drama, kisah cinta dan penutup trilogi filem Lagenda Budak Setan.

6. NASI TANGAS (18 September) – Filem seram dan ngeri tentang kehebatan nasi tangas atau nasi kangkang.

7. AMIR & LOQMAN PERGI KE LAUT (25 September) – Filem aksi komedi tentang pengikut ahli kongsi gelap yang mahu insaf.

Sementara itu: Saya Google lagi untuk membuat perbandingan kecil dengan Indonesia yang menyambut kemerdekaan mereka pada 17 Ogos yang lalu. Sekitar pertengahan Julai hingga hujung September bioskop mereka menayangkan banyak juga filem tapi antaranya filem-filem ini yang menarik perhatian.

1. HIJRAH CINTA – Kisah benar tentang perjalanan hidup Ustaz Jefri al-Buchori, & pengalaman hidupnya yang membawanya menjadi seorang pendakwah yang disegani di Indonesia.

2. SOEKARNO (EXTENDED VERSION) – Ini karya pengarah terkenal Hanung Bramantyo tentang kehidupan dan perjuangan Presiden Soekarno dalam merintis kemerdekaan Indonesia. Filem ini diulang tayang dengan versi lebih panjang dan detail. Khusus untuk tayangan hari kemerdekaan.

3. NEGERI TANPA TELINGA – Filem dari pengarah yang disegani di Indonesia, Lola Amaria. Ini sebuah filem komedi satira politik yang secara dalamnya mengkritik penguasa dan institusi di Indonesia yang sering tercemar dengan jenayah kolar biru dan skandal seks.

4. HAJI BACKPACKER – Ini filem spiritual tentang perjalanan seorang anak muda dalam mencari makna diri, makna kewujudan tuhannya. Juga tentang kegigihan apabila pemuda itu berkeinginan menunaikan ibadah haji dengan keterbatasan yang menghambat. Mengikut info filem ini dirakam di sembilan buah negara antaranya India, Iran, Arab Saudi, Indonesia. Dijadualkan untuk tayangan sempena Hari Raya ‘Idiladha.

Apabila kita bercerita tentang patriotisme dan membina semangat jati diri melalui filem. Pada hari mengenang kemerdekaan. Mungkin tayangan ulangan Sarjan Hassan atau Bukit Kepong atau Leftenan Adnan di TV sudah memadai barangkali?

U Wei pernah cakap kalau hendak buat filem bijak, dia perlu audiens yang bijak. Tapi orang Malaysia yang katanya lebih superior daripada Indonesia, filem-filem di bulan kemerdekaan mencerminkan sebaliknya. Industri perfileman Indonesia sememangnya hebat dengan filem filem sarat dengan mesej.

Di Malaysia, kita angkat mat rempit, hantu, lawak bodoh, gengster sebagai modal. Maka, demand creates supply atau… (Hasil Tulisan: Adlan Harith dan Amran Zulkifli)


Kekasih Di Eropah, Siti Saleha Tak Kisah Bercinta Jarak Jauh

Rasanya ramai sudah sedia maklum yang pelakon ini memang sedang hangat bercinta bersama seorang jejaka yang berasal dari Eropah dan kepada yang sering berkata yang cinta mereka tidak akan bertahan lama, nampaknya hubungan mereka semakin kuat.

Bercakap kepada Utusan Malaysia, Siti Saleha berkata walaupun kekasihnya itu kini terpaksa ke luar negara untuk beberapa bulan kerana kerja, beliau tidak kisah untuk menjalani fasa bercinta jarak jauh kerana baginya itu perkara biasa.

“Dengan pelbagai cabaran saya masih bersama dia, memang hubungan ini sangat kuat. Setiap hari masih terasa kehangatan cinta tersebut walaupun sudah setahun hubungan kami berjalan. ?Buat masa ini dia sudah berada di sana, tetapi saya okey dia juga dengan hubungan jarak jauh ini. Memandangkan pekerjaan dia sentiasa berpindah randah jadi benda ini biasa buat kami”

Heroin filem Mamak Cupcake ini juga memaklumkan yang pada awal Syawal lalu, beliau telah terbang ke Amsterdan & Portugal untuk bercuti raya sekaligus berjumpa dengan keluarga kekasih yang berada di sana dan ini bukan pertama kali mereka bertemu.

“Ini kali ketiga saya bertemu keluarga dia kali pertama tahun lepas, kemudian mereka sekeluarga ada datang ke Kuala Lumpur dan yang terbaru saya ke sana pula”

”Mereka sangat baik, bagaimanapun perbezaan bahasa sedikit menyukarkan saya memahami apa yang cuba disampaikan. Tetapi ada usaha daripada ibunya yang cuba menuturkan bahasa Inggeris, menyentuh hati saya,“ tambah Siti Saleha lagi. (rtky/m)


Rita Rudaini Tuntut RM300,000 Untuk Sedarkan Aidil Zafuan

Simbah air pun boleh sedarkan sesiapa ‘kan. Okay cubaan hambar kami untuk berlaku kelakar dan semalam Rita Rudaini dilaporkan telah memfailkan tuntutan muta’ah berjumlah RM300,000. Perkara ini telah mendapat reaksi bercampur daripada pelbagai pihak.

Namun, Rita Rudaini mempunyai alasan sendiri kenapa beliau meletakkan jumlah yang sebesar itu buat bekas suaminya, Aidil Zafuan. Bukan kerana wang, tetapi untuk memberikan kesedaran.

“Saya bukan nak duit dia (bekas suami) pun. Sejak berkahwin lagi saya tak pernah ambil duit dia satu sen pun. Malah saya guna duit hasil berlakon untuk belanja sendiri. Dia pun saya belanja dan manjakan dulu. Tuntutan mutaah ini nak sedarkan pada dia yang jangan ingat boleh layan saya dan anak macam sampah apabila sudah senang dan tak mahu kami lagi”

Bercakap kepada Berita Harian, Rita Rudaini memberikan gambaran yang Aidil Zafuan tidak punyai masalah untuk menunaikan tuntutan sebesar itu kerana tahu lelaki itu pernah berhabis ratusan ribu ringgit ketika mereka masih suami isteri.

“Maruah saya dan anak bukan di bawah tapak kaki dia. Kalau masa kahwin lain dia boleh habiskan beratus ribu ringgit, kenapa dia tak boleh bayar tuntutan saya sekeluarga. Di dunia ini dia boleh menafikan serta berbohong tapi di akhirat nanti nak lari mana gamaknya,“ ujarnya. (rtky/m)


Noryn Aziz Selamat Bersalin Anak Lelaki

Berita kehamilan penyanyi Noryn Aziz sebelum ini mendapat reaksi positif ramai peminat yang memang mengharapkan beliau dikurniakan cahayamata secepat mungkin selepas kini sudah lebih empat tahun mendirikan rumahtangga.

BACA: Anggap Hadiah Tahun Baru, Noryn Aziz Sah Hamil Lima Bulan

Media Hiburan hari ini melaporkan yang Noryn Aziz telah selamat melahirkan seorang bayi lelaki di Pusat Perubatan Prince Court, Kuala Lumpur, semalam dan ini merupakan anak sulung hasil perkongsian hidup bersama suami, Datuk Raja Kamarul Bahrin Shah Raja Ahmah.

“Masya-Allah, pengalaman bergelar ibu cukup indah dan mengujakan. Sangat manis untuk saya kenangkan dan nikmat yang Tuhan berikan ini cukup bermakna. Gambar anak mungkin akan dikongsi selepas tujuh hari atau selepas pantang”

“Nama anak pun setakat ini belum diputuskan lagi. Kami ada bertanya ustaz dalam pertimbangkan nama yang dapat memberi maksud yang baik. Apa saya boleh cakap nama anak kami agak panjang juga,” katanya kepada Berita Harian petang ini.

Bayi itu telah selamat dilahirkan secara normal dan kini kedua-duanya berada dalam keadaan sihat namun tiada maklumat lanjut yang dilaporkan. Tahniah buat Noryn Aziz & suami sekeluarga atas kelahiran orang baru ini. Semoga mendatangkan kebahagian selamanya. (rtky/m)


15 Tahun Tidak Hamil & Didie Alias Kekok Pegang Anak Sendiri

Pelawak dan pelakon komedi, Didie Alias yang ditemui buat pertama kalinya di sesi sidang media Anugerah Lawak Warna, selepas beberapa bulan yang lepas mengalami proses berpantang kini telah selamat melahirkan bayinya yang comel, yang diberi nama Muhammad Dayyan.

Dia yang memberitahu setelah 15 tahun tidak melahirkan anak agak kekok apabila buat pertama kalinya memegang bayi itu.

“Sudah 15 tahun saya tidak mempunyai bayi dan sekarang ini cuba perbetulkan keadaan itu. Saya melahirkan bayi ini melalui proses pembedahan bukannya bersalin secara normal.Rutin awal ketika itu, memang saya agak kekok apabila mula-mula mahu menyusukan bayi dan banyak benda berulang kembali lagi pula mendapat bayi lelaki yang membuatkan suami dan saya sendiri begitu teruja kerana anak bongsu saya sebelum ini merupakan seorang perempuan,” katanya

Turut menjelaskan bahawa kesihatan bayi lelakinya itu di tahap baik dan sihat. Bagaimanapun buat seketika Didie akan memberikan sepenuh perhatian kepada bayinya itu kerana masih menyusu badan. Segala undangan majlis-majlis korporat tetap akan diterimanya kerana masa yang diambil untuk menjayakan sesuatu persembahan itu agak sekejap berbanding di lokasi penggambaran.

“Alhamdulillah, buat masa sekarang bayi saya sihat dan tak putus-putus sehingga sekarang orang mengucapkan tahniah. Buat pertama kalinya selepas bercuti beberapa bulan saya akan muncul dalam Super Spontan pada Jumaat ini. Tawaran lakonan sekiranya telemovie saya akan pertimbangkan kerana masa yang diambil dalam proses penggambaran tidaklah terlalu lama berbanding drama bersiri. Undangan majlis korporat tetap akan saya jayakannya,” tambahnya.

Didie turut beritahu bahawa dia masih mengamalkan amalan tradisional dalam proses berpantang seperti membengkung perut, mengurut dan sebagainya.

“Saya berpantang masih mengikut adat tradisional seperti membengkung dan mengurut,” ujarnya ringkas. Tambahnya lagi, suaminya agak teruja dengan kelahiran bayi lelakinya ini kerana zuriat inilah merupakan salah satu pewaris untuk dirinya.

Sementara itu, dia juga berkata anak-anaknya terlalu teruja sehinggakan mereka semua bergaduh untuk menjaga ahli keluarga baru mereka ini.

“Suami saya sungguh teruja kerana tidak menyangka bahawa saya boleh memberikan dia zuriat lagi dan apabila malam dialah yang akan menjaga kerenah anak. Anak-anak saya terlalu teruja sehingga bergaduh hendak menjaga adiknya ini,” katanya sambil tersenyum. (rtky/hfz)


Sari Yanti Enggan Komen Kisah Rumah Tangga, Tak Galak Anak Berlakon

Sebelum ini, Sari Yanti dan kisah rumah tangganya hangat diperkatakan di kalangan peminat dunia hiburan tempatan malah jalan yang diambil untuk tidak membicarakan kes tersebut secara terbuka juga menimbulkan tanda tanya orang ramai.

Bertemunya di majlis sidang media Anugerah Lawak Warna kelmarin, ternyata jawapannya sama seperti sedia kala apabila mengatakan kehidupannya kini, baik dan bersyukur di atas apa yang dikurniakan kepadanya.

“Kehidupan saya sekarang ini, Alhamdulillah, tidak boleh komen lagi. Saya bersyukur dengan apa yang ada sekarang dan saya bahagia,” ujarnya ringkas.

BACA: Bantah Dakwaan Nusyuz, Sari Yanti Tolak Tuntutan Kembali Taat Suami

Dia yang dikurniakan 2 orang anak lelaki sepanjang perkahwinan itu ternyata tidak membenarkan anak-anaknya terlibat dalam dunia lakonan buat masa sekarang ini kerana faktor umur anaknya yang masih kecil iaitu 4 dan 3 tahun.

“Kalau boleh saya tak mahu mereka berlakon, kerana saya kasihankan mereka yang masih kecil, ialah mereka tentunya sudah penat dan keesokannya akan ke sekolah pula. Saya bukan tak galakkan anak-anak untuk berlakon tetapi mereka masih kecil dan yang sulung baru berumur 4 tahun dan yang bongsunya pula baru mencecah 3 tahun”

“Saya tak pernah lagi membawa mereka ke ‘casting’ atau apa sahaja. Sebelum ini iklan Johnson Milk Bath yang dilakonkan oleh saya bersama kanak-kanak perempuan itu bukanlah anak saya tetapi itu merupakan model kanak-kanak dalam iklan tersebut,” ujarnya.

Sementara itu, dalam Anugerah Lawak Warna 2014, Sari Yanti bersama-sama dengan syarikat produksinya, Media Glo yang diusahakan bersama rakan baiknya, pelakon Farish dan Tam menerima beberapa pencalonan dalam Anugerah Lawak Warna lawak menerusi produk mereka yang pertama berjudul ‘Perancang Perkahwinan’.

Buat pengetahuan semua, Anugerah Lawak Warna 2014 bakal disiar secara langsung menerusi Astro Warna (saluran 132) dan serentak dengan Astro Mustika HD (saluran 134). Acara ini bakal berlangsung di Teater Selangor di Shah Alam pada 19 September ini. (rtky/hfz)


Sharnaaz Ahmad Malu Akan Sikap Azwan Ali, Tidak Padan Dengan Usia

Kalau anda belum dengar, sekitar hujung minggu lalu tercetus perbalahan antara Azwan Ali dan Sharnaaz Ahmad dek kerana si muda menegur yang tua kerana mengambil gambar sendiri (selfie) di perhimpunan berkabung rakyat di Dataran Merdeka.

“Apa yang saya tidak boleh terima ialah tindakan biadabnya (rakam gambar) selfie & memanggil Melayu ‘laknatullah’. Melampau!”

“Saya tak peduli apa dia nak cakap atau panggil saya sebab satu Malaysia memang tahu mulut dia macam mana. Untuk benda itu, dia tak payah minta maaf pun. Saya tegur dia cara elok dan saya malas jawab apa dia cakap sebab dia lagi tua. Cuma bila dia sentuh kaum, saya tidak senang,” jelas Sharnaaz Ahmad kepada Harian Metro hari ini.

Dalam kenyataan menerusi Instagram juga beberapa hari lalu, Sharnaaz Ahmad juga ada berikan nasihat kepada Azwan Ali supaya meminta maaf kepada kaum Melayu yang dihina sebelum terlambat dan berkata tidak kisah jika hanya dirinya dihina, bukan kaum.

“Bukan taknak tegur cara senyap, sebab cara senyap akan bertukar tak senyap juga bila sampai ke tangan Azwan. Ini bukan soal jantina, aib, personal. Ini soal bangsa Melayu yang diinjak kedaulatan! Mohon maaf pada Melayu sebelum terlambat bang,” tulisnya. (rtky/m)


Intan Ladyana Sah Putus Cinta Dengan Kamal Adli, Anggap Tiada Jodoh

Pelakon Intan Ladyana menjelaskan bahawa dia tidak ada lagi hubungan istimewa bersama sama dengan pelakon kacak Kamal Adli yang sebelum ini telah bercinta sejak tahun 2009 dan hampir 5 tahun hubungan tersebut telah termeterai.

Bertemunya di majlis sidang media Anugerah Lawak Warna 2014, dia dengan tenang menjawab bahawa dia kini kembali solo dan tidak mempunyai hubungan lagi dengan Kamal Adli.

“Kami sudah tidak ada apa-apa lagi. Hubungan ini berakhir sejak akhir Ramadan lagi,“ katanya.

Dia yang sebenarnya telah memberitahu bahawa keputusan untuk berpisah telah lama difikirkan dan kini telah rasminya dia putus. Baginya tidak ada jodoh antara mereka berdua. Punca kenapa hubungan mereka berantakan hanya mereka berdua sahaja yang mengetahuinya.

“Tak ada jodoh antara kami berdua. Kenapa kami buat keputusan ini saya tidak boleh beritahu”

Sementara itu, Intan secara berseloroh telah memberitahu selepas ini tidak akan ada lagi orang yang asyik bertanyakan tentang hubungannya lagi dan dengan itu dia berasa sedikit lega. Dalam perkembangan lain, Intan telah tercalon dalam kategori Pelakon Wanita Terbaik Komedi dalam filem menerusi lakonan dalam Adnan Sempit 3. (rtky/hfz)


Eina Azman Sahkan Kahwin Jejaka Singh Bergelar VIP Ahad Ini

Ingat lagi sebelum ini ada kisah mengatakan yang pelakon kontroversi Eina Azman meluahkan hasrat untuk mendirikan rumah tangga dengan seorang jejaka Singh pada penghujung tahun ini dan nampaknya perkahwinan mereka sudah dipercepat.

Menerusi laporan Berita Harian hari ini, Eina Azman mengesahkan yang beliau akan berkahwin dengan Datuk Paduka Kaiser Gurmeet Harden atau lebih mesra dengan nama Datuk Gmix pada 31 Ogos ini Hotel Grand Hyatt, Kuala Lumpur.

Eina Azman turut menambah yang jejaka berusia 35 tahun itu sudah berminat untuk mendalami ilmu agama Islam sejak sebelum mengenali dirinya dan kini proses itu lebih senang apabila keluarga pelakon itu sendiri banyak membantu.

“Ibu Eina pun banyak menolongnya untuk terus mendalami agama Islam. Dia sudah pandai baca Al-Fatihah dan surah lain. Sebelum ini pun, agama tidak pernah menjadi penghalang hubungan kami apatah lagi dia memang benar-benar mahu mendekati agama Islam”

”Apa yang lebih penting dalam hubungan kami ialah restu dari keluarga masing-masing. Syukur alhamdulillah semuanya dipermudahkan termasuklah urusan kahwin ini,“ ujarnya.

Pernah dikaitkan dengan pergolakan keluarga pelakon Afiq Muiz sebelum ini, Eina Azman turut berkata jarak beza umur sebanyak 16 tahun antara beliau dan bakal suaminya bukan satu penghalang dalam hubungan mereka dan semuanya berbalik kepada jodoh.

Tahniah kami dahulukan buat Eina Azman dan pasangan atas perkahwinan ini, Semoga semua yang dirancang akan berjalan lancar & kekal hendaknya. (rtky/m)


Erma Fatima: Saya Masih Isteri Bade

Semenjak berita pernikahan kedua suaminya, Bade Hj, Azmi dengan wanita bernama Aida Abdul menjadi perhatian ramai beberapa bulan lalu, nampaknya ada sahaja khabar angin tentang status rumahtangga Erma Fatima yang timbul. Semua orang nampak lebih tahu.

BACA: Erma Fatima Restu Bade Kahwin Satu Lagi, Ada Hak Untuk Nikah

Hari ini menerusi laporan Berita Harian, Erma Fatima menafikan khabar angin yang mengatakan dirinya kini sudah berpisah dengan suaminya selepas dikatakan sudah nekad memfailkan perceraiannya di mahkamah baru baru ini.

“Saya masih isteri kepadanya. Kehidupan saya seperti biasa. Seperti saya tekankan sebelum ini, kehidupan Bade dan wanita itu tak ada kena mengena dengan saya. Jadi tiada isu yang perlu dibangkitkan lagi,“ ujar Erma Fatima ketika disoal tentang isu ini.

Namun, Erma Fatima turut berkata yang beliau menyerahkan hubungan yang ada kini kepada ketentuan Tuhan dan akan cuba untuk bertahan selama mungkin.

“Saat ini hanya Tuhan saja yang menentukan segala-galanya. Saya akan cuba bertahan selagi terdaya. Tapi andai Tuhan sudah tentukan kami tidak bersama, bermakna Bade bukan untuk saya,“ tambahnya lagi. (rtky/m)


Rita Rudaini Failkan Tuntutan Muta'ah RM300,000 Terhadap Aidil Zafuan

Laporan awal menerusi akaun sosial Harian Metro hari ini menyebut yang Rita Rudaini hari ini telah memfailkan tuntutan mutaah RM300,000 terhadap bekas suami Mohamad Aidil Zafuan Abd Razak di Mahkamah Tinggi Syariah Shah Alam.

BACA: Rita Rudaini Bahagia & Masih Tertutup Pintu Hati Untuk Berkahwin Lain

Peguam, Datuk Zaidi Mohd Zain memberitahu anak guamnya memfailkan permohonan tuntutan itu pada 7 Julai lalu di Mahkamah Tinggi Syariah.

“Hari ini kes disebut di hadapan Pendaftar Mahkamah Tinggi Syariah, Atrasina Mohd Zahrullail”

Menurutnya, Aidil Zafuan selaku defendan tidak hadir tanpa sebarang alasan biarpun pihaknya telah menyerahkan saman pada 20 Ogos lalu.

“Sebelum ini defendan juga tidak hadir pada 14 Ogos menyebabkan proses yang berlangsung pada hari tersebut gagal. Mahkamah menetapkan 11 September depan sebagai sebutan,” katanya seperti dilaporkan Sinar Harian.

Untuk makluman anda, mutaah iaitu satu bayaran yang wajib ke atas suami yang diberi kepada isteri yang telah diceraikan tanpa sebab munasabah mengikut Hukum Syarak. Kadar mutaah boleh ditentukan melalui persetujuan kedua-dua belah pihak. sekiranya terdapat pertikaian mengenai kadar ini, Mahkamah akan menentukan kadar bayaran mut‘ah tersebut. (rtky/m)


Shaheizy Sam Hasrat Mahu Berehat Dari Lakonan, Pilih Watak Berkualiti

Hero filem Mamat Cupcakes, Shaheizy Sam ketika ditemui di majlis tayangan perdana filem itu di Cathay Cineplex kelmarin, telah menjelaskan yang dia berhasrat untuk berehat dari berlakon tetapi bukanlah dalam jangka masa yang terdekat.

Ini kerana baginya dia perlu mengukuhkan diri dari segi kewangan kerana banyak tanggungan yang perlu dia laksanakan sebelum dia berehat. Menyentuh soal kerjayanya kini, dia berkata bahawa segala apa watak yang dibawanya lebih-lebih lagi komedi adalah sudah tepu kepada dirinya, malah dia sejujurnya sudah penat dengan watak-watak yang sedemikian.

Apabila menyentuh pula dari segi kualiti dan kuantiti dalam setiap kerjaya sebagai pelakon, Sam memberitahu bahawa dia memilih kuantiti berbanding kualiti disebabkan faktor-faktor kewangan dan keadaan ekonomi semasa.

Baginya sekiranya memilih kualiti dia perlu fokus pada satu benda sahaja dan memilih filem atau drama yang benar-benar berkualiti dan memberi pulangan yang setimpal.

“Saya memilih kuantiti berbanding kualiti kerana saya memikirkan keadaan ekonomi keluarga, apabila sakit atau apa sahaja kecemasan yang berlaku kita masih ada sumber tertentu untuk membiayainya. Ini termasuklah keluarga saya, kalau boleh saya mahu menyenangkan keluarga saya terlebih dahulu. Saya juga perlu menyimpan di masa akan datang atau apabila suatu hari nanti saya sudah tidak popular”

”Kualiti pula bagus sekiranya kita benar-benar mengikutinya, kalau mahukan kualiti seseorang pelakon itu perlulah fokus pada satu benda sahaja, kalau buat filem kena fokus pada satu filem sahaja begitu juga dengan drama apabila hanya memilih naskhah yang terbaik sahaja untuk dilakonkan. 6 bulan sekali barulah akan ada kerja baru”

”Tapi saya tak sanggup untuk tidak bekerja selama 6 bulan kerana semata-mata untuk dipanggil berlakon di Hollywood,” katanya panjang lebar.(rtky/hfz)


Emma Maembong Dan Zizan Razak Jalani Fotografi Pra Perkahwinan Di Jepun?

Sekitar April 2014 yang lalu, kecoh juga kononnya pasangan Zizan Razak dan Emma Maembong mengambil keputusan untuk berkahwin pada awal 2015 dan nyata khabar angin itu ditepis sendiri oleh pasangan ini yang tidak tahu lagi bilakah rancangan perkahwinan mereka.

Namun, baru baru ini ada laporan mengatakan yang Zizan Razak & kekasihnya telah menjalani sesi fotografi pra perkahwinan ketika mereka bersama sama terbang ke Jepun baru baru ini sekali gus menguatkan andaian mereka bakal berkahwin tidak lama lagi.

“Perkara itu (sesi fotografi pra perkahwinan) satu benda yang sangat peribadi buat saya. Jadi tak perlulah saya bercerita lanjut. Dah sampai masanya nanti baru saya kongsikan berita gembira ini,“ ulas Zizan Razak kepada mStar Online baru baru ini.

Zizan Razak dalam kenyataan sama turut menafikan sekali lagi yang mereka bakal mendirikan rumahtangga pada Januari 2015 seperti yang disebut ramai sebelum ini.

“Tarikh itu (Januari) adalah kata orang. Sebetulnya tarikh perkahwinan kami masih lagi dalam perbincangan. Nantilah apabila sudah hampir tarikhnya, kami akan berkongsi berita gembira ini. Sekarang ini, semuanya dalam perancangan lagi,“ tambahnya lagi. (rtky/m)


Datang Lambat Ke Lokasi, Maria Farida Tegur Artis Baru Tidak Berdisiplin

Pelakon jelita yang cukup berpengalaman dalam bidang lakonan, Maria Farida telah menegur beberapa artis baru yang tidak berdisiplin dalam pengurusan masa dan juga perkara-perkara yang lain semasa di lokasi penggambaran.

Dia yang begitu selektif dalam memilih karakter dalam setiap lakonannya memberitahu bahawa dia hanya akan bekerja apabila ‘team’ tersebut pernah bekerja dengannya sebelum ini dan tidak mempunyai masalah dengannya dan juga krew-krew lain di lokasi.

Baginya keselesaan bekerja di lokasi amat penting buat dirinya untuk mengembalikan mood dan penat setelah bekerja seharian.

“Saya agak selektif atau memilih setiap naskhah yang ditawarkan bukan apa saya mahu ianya berkualiti dan juga saya akan lihat siapa pengarah serta pelakon-pelakon yang akan bekerja bersama saya,” katanya yang ketika ditemui di tayangan filem Mamak Cupcakes.

“Sekiranya produksi tersebut bermasalah atau sebelum ini saya telah mempunyai pengalaman yang tidak begitu memuaskan atau tidak berasa selesa, saya akan terus menolaknya secara baik. Kita hendak bekerja dalam suasana yang tenang dan ceria”

Sehubungan dengan itu, Maria Farida juga turut menegur beberapa artis baru yang katanya tidak berdisiplin dalam membabitkan urusan pekerjaan. Baginya masa amat penting dalam sesuatu produksi filem mahupun drama. Turut dikongsinya juga pengalamannya, apabila dia mengangkat begnya dan terus beredar sahaja dari lokasi penggambaran kerana tidak tahan menunggu kerenah sebahagian artis-artis baru ini masih tidak sampai ke lokasi penggambaran.

“Kadang-kadang sebahagian artis baru ini tidak hormat kepada pengurusan masa, adakalanya mereka ini sengaja mengambil kesempatan datang lambat ke lokasi penggambaran dan tidak menghormati krew-krew dan juga artis-artis yang bekerja bersama mereka”

”Jadinya ‘scene’ mereka itu terpaksa ditangguhkan dan ini menjejaskan masa pelakon lain untuk menunggu babak yang seterusnya. Jenis saya pula tidak pandai untuk marah, cuma sudah dua kali saya tidak tahan dan telah mencapai tahap kesabaran, saya hanya mengangkat beg dan terus beredar dari lokasi penggambaran tersebut,” ujarnya. (rtky/hfz)


Memey Suhaiza Hamil Enam Minggu

Menerusi akaun Instagram beliau petang ini, Memey Suhaiza kongsikan satu berita gembira yang mana doktor telah mengesahkan beliau kini hamil enam minggu.

“Doktor cakap saya mengandung 6 minggu, rezeki tidak ternilai dari Allah, hadiah untuk suami tercinta. Cucu baru untuk mak, abah dan keluarga mertua,” tulis Memey Suhaiza mengiringi foto imbasan yang diambil ketika melakukan pemeriksaan.

Kandungan baru ini merupakan anak kedua buat pasangan Norman Hakim dan Memey Suhaiza serta anak kelima buat Norman Hakim sendiri selepas tiga orang anak bersama perkahwinan terdahulu dan seorang anak bersama Memey Suhaiza yang lahir sekitar Februari 2013.

Tahniah Memey Suhaiza & Norman Hakim sekeluarga. Suka tengok mereka sekarang. (rtky/m)


Kajol Suka Sikap Ramah Rakyat Malaysia

Kehadiran pertama kali Kajol ke Malaysia malam tadi nampaknya mendapat perhatian ramai dan tidak kurang juga yang terkejut dengan kehadiran selebriti Bollywood popular itu ke sini untuk merasmikan pelancaran saluran baru Astro BollyOne HD.

Bercakap kepada Lisa Surihani yang bertindak sebagai pengacara majlis, Kajol menyifatkan sifat ramah rakyat Malaysia sesuatu yang unik dan digemari tentang negara ini.

“Sejak saya sampai ke Kuala Lumpur ramai peminat yang menyapa & melambai tangan ke arah saya. Paling saya hargai mereka peramah dan paling penting penuh sopan santun,“ ujarnya.

Kajol juga turut menceritakan pengalaman beliau berlakon dalam filem Kuch Kuch Hota Hai yang sehingga ke hari ini masih diminati dan segar dalam ingatan.

“Kuch Kuch Hota Hai adalah sebahagian daripada hidup saya dan ia bukan sekadar filem tetapi adalah memori terbaik dalam hidup saya. Sehingga ke hari ini perasaan seronok berada di set penggambaran bersama pelakon-pelakon lain dapat dirasai dan saya amat bersyukur ia masih kekal di hati peminat,“ tambah isteri kepada pelakon Ajay Devgan ini.

Berikut beberapa keping gambar sekitar majlis yang dihadiri Kajol untuk tatapan anda peminat dunia Bollywood. Alangkah bertuahnya jika dapat berjumpa di hadapan mata ‘kan? (rtky/m)


Hans Isaac Akui Sunyi Dan Wang Bukan Segala Galanya

Memberikan respons terhadap kenyataan terdahulu tentang hubungan cinta mereka yang tidak kesampaian, Hans Isaac mengakui ianya sedikit sebanyak menjejaskan imej beliau sebagai ahli perniagaan korporat sehingga menjadi bahan jenaka.

“Apabila berita tersebut keluar ianya memberi kesan terhadap diri saya kerana saya berada juga bekerja dalam bidang korporat dan ianya tidak menunjukkan imej yang baik buat syarikat saya. Ianya menjadi bahan jenaka dikalangan rakan-rakan korporat saya,” ujarnya.

Bercakap kepada Astro Gempak juga, Hans Isaac memaklumkan yang perasaan marah dengan Neelofa kini telah reda dan masih ada perasaan sayang terhadap wanita itu sebagai seorang sahabat dan tidak lebih daripada itu.

“Kami masih lagi berkomunikasi dan berkawan serta masih ada rasa sayang itu pada dia sebagai sahabat. Apa yang boleh saya katakana adalah wang sama sekali tidak menjamin kegembiraan kerana walaupun kini saya ada segalanya tetapi kadang kala timbul rasa kesunyian itu”

Dalam kenyataan yang dipetik daripada portal GUA, Hans Isaac memberitahu yang beliau lebih selesa untuk penuhkan hari dengan kerja dan aktiviti apabila timbul rasa down.

BACA: Neelofa Akui Tidak Perlukan Pengganti Hans Isaac Untuk Terus Hidup

“Bagi saya lebih baik berdiam diri kerana dengan usia saya sekarang ini tidak wajar berperangai seperti budak-budak untuk mengwar-warkan kisah cinta saya. Malah sejak dulu lagi saya tidak suka untuk bercakap mengenai perihal peribadi saya,” tambahnya lagi.

Dalam perkembangan berkaitan, Hans Isaac dan Harith Iskander bakal mengarahkan semula teater Supermokh Restaging buat kali kedua yang bakal berlangsung dari 8 September hingga 21 September depan atas permintaan ramai. (rtky/m)


Rozana Fail Permohonan Batalkan Hak Penjagaan Anak Sementara Awie

Isteri penyanyi dan pelakon, Awie memfailkan permohonan untuk mengetepikan perintah hak penjagaan sementara (hadanah) ke atas tiga anak mereka yang diperoleh artis itu yang diputuskan Mahkamah Tinggi Syarie pada 21 Julai lalu.

Rozana Misbun turut memohon membatalkan permohonan injunksi yang difailkan secara ex-parte (sebelah pihak) oleh Awie atau nama sebenarnya, Ahmad Azhar Othman, 46, pada 16 Julai lalu untuk menghalang Rozana daripada mendekati atau menghubunginya dan anak-anak mereka dalam apa jua cara sekalipun.

BACA: Awie Akui Bahagia Dengan Anak Anak Tanpa Rozana, Mahu Jadi Bapa Terbaik

Sebutan pertama permohonan tersebut telah dibuat di Mahkamah Tinggi Syariah pada Khamis (hari ini). Bagaimanapun Awie yang diwakili oleh peguamnya, Mohd Hafizol Pacho telah memohon bantahan awal terhadap permohonan isterinya itu.

Mahkamah menetapkan tarikh 17 September 2014 untuk mendengar penghujahan dan tarikh 18 September 2014 untuk keputusan permohonan bantahan tersebut.

Pada prosiding yang sama, Rozana menerusi peguamnya, Majdah Muda telah memohon secara lisan pindaan hak lawatan anak-anak yang diperolehi pada minggu pertama dan minggu ketiga selama dua jam pada setiap bulan di kediaman Awie yang terletak di Ukay Bestari ditukar ke kediaman ibu bapa anak guamnya yang terletak di Pantai Hill Park.

Ia berikutan Mahkamah Majistret sebelum ini telah mengeluarkan perintah pelindungan iaitu Rozana tidak dibenarkan berada dekat dengan Awie. Mahkamah juga dimaklumkan Rozana sehingga hari ini tidak dibenarkan berjumpa anak-anaknya.

Selain itu, peguam Rozana juga memohon agar mahkamah mengeluarkan perintah tegahan agar anak guamnya tidak diprejudiskan oleh media samada akhbar atau mana-mana media sosial. Bagaimanapun mahkamah menolak kedua-dua pemohonan tersebut kerana ia perlu dibuat mengikut prosedur.

“Segala permohonan hendaklah dibuat secara teratur dan bukannya secara lisan. Selain itu mahkamah tidak menghalang media massa membuat laporan selagi ianya tidak memprejudiskan kes dan subjudis terhadap kes,” kata Amran.

Terdahulu Awie telah dihadapkan ke Mahkamah Majistret Ampang pada 3 Julai lalu atas tuduhan sengaja mendatangkan kecederaan terhadap isterinya, Rozana Misbun di kediaman mereka di Ukay Bistari, Ukay Perdana, Hulu Kelang pada 2 Jun lalu. Awie bagaimanapun mengaku tidak bersalah atas pertuduhan tersebut yang dibacakan di bawah Seksyen 325 Kanun Keseksaan.

Awie dan Rozana bernikah di Songkhla, Thailand pada 20 Jun 2005. Hasil perkahwinan itu merkeka dikurniakan tiga orang anak iaitu Putra Ahmad Merrah, 7, Putra Ahmad Rezzki, 6, dan Puteri Qasseh Antasha, 4. Menerusi perkahwinan terdahulu Awie bersama penyanyi Arni Nazira, mereka dikurniakan dua orang anak iaitu Puteri Aleeya Antasha, 14, dan Puteri Aleefa Antasha, 12, yang kini tinggal bersama Awie. (rtky/fr)


Buat Kerja Berat, Rozita Che Wan Alami Pendarahan Kecil

Jika tiada aral melintang, tinggal dua bulan sahaja lagi pasangan Rozita Che Wan & Zain Saidin bakal menimang cahaya mata pertama mereka yang dijadual akan lahir sekitar Oktober nanti. Ya, pasti ramai tidak sabar untuk menanti khabar gembira ini.

Hadir ke majlis rumah terbuka syarikat pengurusan Laugh Out Loud semalam, Zain Saidin buka cerita tentang satu insiden yang dialami oleh isteri tersayang yang terjadi pada awal bulan Ramadhan yang lalu.

“Kejadian ini tak silap saya berlaku hari puasa pertama. Dia ada buat kerja siram pokok pada hari berkenaan. Selepas itu pada sebelah petang dia nak bersiap untuk ke majlis berbuka puasa ada sesuatu yang terjadi. Berlaku pendarahan kecil dan kami segera ke pusat perubatan Prince Court untuk mendapatkan pemeriksaan”

“Kami mendapatkan rawatan susulan keesokan hari kerana doktor yang perlu dirujuk tiada pada hari pertama. Alhamdulillah pada hari ketiga pendarahan sudah tak ada. Mulai dari itu, saya tak izinkan lagi dia buat kerja berat. Berjalan atau berdiri lama pun saya tak izinkan kerana bimbang kaki bengkak,“ cerita Zain Saidin kepada Berita Harian.

Pelakon itu turut memaklumkan yang anak mereka sudah pun mempunyai kontrak bersama Astro sebagai hak eksklusif penyiaran dan pastinya kita akan menanti lebih lama untuk mendapatkan gambar wajah anak pasangan ini nanti.

“Bakal anak kami pun akan ada hak siaran eksklusif Astro. Itu rezeki anak namanya. Kami turut tumpang gembira,“ tambah Zain Saidin lagi. (rtky/m)


Nad Zainal: Saya Bukan Kekasih Hefny Sahad, Masih Kenal Hati Budi

Sekarang kita ada jawapan kenapa Hefny Sahad masih belum berani membawa Nad Zainal pergi bertemu keluarganya baru baru ini, mereka rupanya masih belum bergelar kekasih secara rasmi dan menurut pihak perempuan, masih dalam proses kenal hati budi.

Dalam laporan terbaru mStar Online, Nad Zainal menjawab dakwaan kononnya beliau ada hadir ke lokasi penggambaran drama Maaf Jika Aku Tak Sempurna pada Selasa lalu dan menyerang Hefny Sahad atas sebab yang tidak diketahui.

Nad Zainal khabarnya terus meluru ke kereta Hefny Sahad yang baru tiba di lokasi dan berlaku pergaduhan kecil sehingga mereka memutuskan hubungan antara mereka di situ juga dan drama itu turut disaksikan kru produksi yang berada di tempat kejadian.

“Dakwaan mengatakan saya serang Hefny mengarut dan tidak berasas kerana saya tidak pernah melakukan perbuatan itu. Lagipun siapa saya mahu serang dia? Saya bukannya kekasih dia! Benar kami rapat dan masih mengenali hati budi masing-masing tetapi kami belum sampai ke tahap bercinta,“ jelas Nad Zainal kepada media hari ini.

Kisah ini dikuatkan lagi apabila mereka berdua telah mengeluarkan semua gambar mesra antara mereka di akaun Instagram masing masing.

“Lagi satu saya ingin tegaskan di sini, ramai yang keliru apabila kami dianggap bercinta tetapi hakikatnya kami baru nak kenal hati budi. Belum lagi jadi pasangan kekasih. Sehingga kini, saya mahupun Hefny boleh keluar dengan sesiapa sahaja yang kami mahu,“ tambahnya. (rtky/hfz)


Amyra Rosli Akui Kini Solo, Tiada Ikatan Dengan Mana Mana Lelaki

Selepas perkahwinan pelakon ini dengan kekasihnya, Dazrin Kamarudin dibatalkan atas sebab yang sehingga kini tidak diketahui, ramai beranggapan yang ianya hanya tertangguh kepada satu tarikh baru kelak namun kenyataan terbaru dari pelakon ini menyatakan sebaliknya.

Amyra Rosli bercakap kepada Kosmo! hari ini memaklumkan yang dirinya kini sudah tidak terikat dengan mana mana lelaki dan lebih selesa hidup sendirian selain fokus kepada kerjaya.

“Apa yang boleh saya jelaskan di sini, saya kini bersendirian dan tidak terikat dengan siapa-siapa. Sememangnya saya akui, ia keputusan yang sangat berat buat kami berdua, namun segalanya telah tertulis. Lagipun, masih banyak lagi yang masih belum dikecapi termasuk bidang karier seni dan kehidupan kami,” ujar Amyra Rosli sebagai penjelasan.

Beliau turut menambah yang hubungan dengan Dazrin masih baik dan mereka masih berhubung tetapi sekarang semuanya soal kerja dan keputusan yang diambil dipersetujui oleh kedua dua belah pihak dan berharap semua boleh menghormati keputusan mereka.

“Buat masa sekarang, saya enggan memikirkan mengenai teman lelaki. Saya mahu tumpukan sepenuh perhatian kepada karier seni. Kebelakangan ini, rezeki dalam bidang lakonan bertambah dan saya sangat bersyukur apabila pihak produksi mula memandang kebolehan,” tambahnya.


Lisa Surihani Paling Ramai Pengikut Di Twitter, Atasi PM Najib Razak

Jika di dunia Instagram ianya dikuasi oleh Nora Danish dengan pengikut paling ramai di Malaysia ketika ini, di laman sosial mikro Twitter pula nampaknya Lisa Surihani masih mendahului bukan sahaja selebriti malah individu berpengaruh lain dari segi jumlah pengikut.

BACA: Nora Danish Kumpul Paling Ramai Pengikut Di Laman Sosial Instagram

Lisa Surihani seperti di laporkan Malaysian Digest memiliki lebih 2.87 juta pengikut dan Perdana Menteri Malaysia berada di tangga kedua dengan pengikut berjumlah 2.09 juta. Senarai 20 orang paling berpengaruh oleh laman TwitterCounter ini sebenarnya didominasi oleh selebriti.

Hanya enam orang dalam senarai di bawah bukan bergelar selebriti termasuklah Tony Fernandes (879,247), Ustaz Azhar Idrus (853,816), Khairy Jamaluddin (683,140) & Hishammuddin Hussein dengan jumlah pengikut 679,787 di tangga terakhir. Siapakah Dr. Nelson Pung?

Berikut merupakan senarai penuh 20 individu di Malaysia paling ramai pengikut di Twitter:

1. Lisa Surihani @LisaSurihani – 2,872,443 pengikut
2. Mohd Najib Tun Razak @NajibRazak – 2,093,003
3. Zizan Razak @zizanrajalawak – 1,672,091
4. Shaheizy Sam @Shaheizy_Sam – 1,634,479
5. Aaron Aziz @AaronDwiAziz – 1,558,973
6. Siti Nurhaliza @CTNurhaliza11 – 1,486,075
7. Awal Ashaari @awalashaari – 1,419,017
8. Najwa Latif @NjwaLatif – 1,187,905
9. Neelofa @Neelofa – 1,118,116
10. Fara Fauzana @REALFAFAU – 1,12,884
11. Nur Fazura @missfazura – 1,022,753
12. Dr. Nelson Pung @NelsonPung – 1,008,528
13. Irma Hasmie Ibrahim @IRMA_HASMIE – 891,887
14. Tony Fernandes @tonyfernandes – 879,247
15. Ustaz Azhar Idrus #UAI @ustazharidrus – 853,816
16. Juliana Sophie Evans @juliana_evans – 800,357
17. Izara Aishah @IzaraAishah – 753,162
18. Sh Norazean Mahadzir (Scha Al-Yahya) @schaalyahya – 688,180
19. Khairy Jamaluddin @Khairykj – 683,140
20. Hishammuddin Hussein @HishammuddinH20 – 679,787


Mahu Kenal Hati Budi, Kekasih Baru Zalif Sidek Sebenarnya Tunang Orang?

Beberapa hari yang lalu, sekeping gambar Zalif Sidek bersama seorang gadis cantik mendapat perhatian ramai dan peminat mula berspekulasi sama ada wanita itu kekasih baru pelakon comel itu selepas sekian lama beliau menyendiri.

Bercakap kepada Sinar Harian, Zalif Sidek mengakui tanpa berselindung yang beliau sedang mengenali gadis bernama Syahirah & mula berkawan rapat sejak beberapa bulan lalu.

BACA: Zalif Sidek Temu Cinta Baru, Kini Sedang Kenal Hati Budi (ext.)

“Saya cuba membiasakan dia dengan gaya hidup saya sendiri sebagai selebriti supaya dia lebih faham dengan karier saya. Sebab itu, jika berkesempatan dan dia ada masa terluang saya akan membawanya ke majlis-majlis seni,“ jelas Zalif Sidek tentang gadis itu.

Namun, maklumat terbaru yang kami terima mengatakan yang gadis cantik bernama Syahirah ini sebenarnya milik orang dan lebih menarik, beliau sudah pun bertunang dan kini pihak lelaki khabarnya tidak senang duduk dengan apa yang terjadi.

Rakan yang rapat dengan Syahirah ini menjelaskan yang gadis itu kini dalam keadaan tertekan selepas pengakuan Zalif Sidek kepada media tentang status mereka sedangkan mereka sekadar berkawan dan tidak lebih daripada itu.

Nampaknya ada penjelasan yang harus dilakukan oleh Zalif Sidek tentang isu ini dan rakan gadis itu turut mengirimkan beberapa keping gambar Syahirah bersama tunangnya jika ada yang tidak percaya akan kisah ini. Jangan sampai tunang orang mengamuk sudah. (rtky/m)


Isu Mahu Kahwin: Nabila Huda Enggan Ulas Lanjut Kisah Peribadi

Pelakon serba boleh Nabila Huda yang ditemui semasa majlis sidang media karya filem televisyen Astro First, ‘Saloma‘ yang bertempat di Saloma Bistro kelmarin menjelaskan dia tidak mahu lagi bercakap atau menyentuh soal peribadinya lagi dan kini lebih selesa untuk bercakap mengenai karier lakonan sahaja.

Apabila menyentuh soal peribadinya, dia hanya mengungkapkan kata-kata maaf & next question please itu sahaja yang mampu dikatakannya kini selepas sekian lama bersikap ‘terbuka‘ dan setelah itu dia mengambil jalan untuk tidak lagi menyentuh soal peribadinya.

Walaubagaimanapun, kerjayanya sebagai pelakon kian utuh apabila pada 28 Ogos 2014 anda semua bakal menyaksikan dia yang akan membawakan watak sebagai biduanita negara, Puan Sri Saloma dalam dua bahagian filem ini iaitu yang pertama ialah ‘Mencari Guruh‘ dan bahagian kedua, ‘Pandang Kaseh‘.

Nabila Huda yang pada mulanya tidak percaya akan kemampuan dirinya untuk membawakan watak sebagai ‘Saloma‘ kini tersenyum puas hati apabila filem ini telah berjaya dihayatinya dan dilakonkannya dengan baik.

“Alhamdulillah saya mula-mula tak percaya apabila ditawarkan watak ini, kerana bukan senang untuk seseorang itu menjiwai watak seorang ikon yang telah meninggal dunia dan bukan berada dalam situasi pada tahun 50an sehingga ke era 80an”

“Saya bersyukur sepanjang proses penggambaran ini banyak yang membantu saya dari segi gerak tari, lagu-lagu dan sebagainya,“ ujarnya ringkas.

Diarahkan oleh Melissa Saila, dengan nukilan skrip oleh Megat Fauzi Isa, ‘Saloma‘ diterbitkan oleh Kus Semangat Aktor Sdn Bhd serta menerima sentuhan U-Wei Haji Shaari selaku penerbit eksekutif dan penasihat. Penonton bakal menyelusuri kisah hidup Allahyarham Puan Sri Saloma, atau nama asalnya Salmah Ismail, dari zaman kanak-kanak ke zaman kegemilangan beliau ketika dewasa sehinggalah beliau menghembuskan nafas terakhir pada tahun 1983.

Filem televisyen Saloma menyelusuri hayat seorang legenda seni yang telah memainkan peranan signifikan mengukir arena seni suara dan seni lakon Melayu, justeru kisah ini wajar didalami dan dihayati segenap lapisan masyarakat. ‘Saloma‘ bakal menemui penonton di Malaysia dari Khamis 28 Ogos 2014 di Astro First, menerusi Astro Eksklusif. (rtky/hfz)


Adira Kini Bertudung Penuh, Nafi Kerana Mahu Berkahwin

Semalam pun Sheera Iskandar memberikan kenyataan yang sama berhubung keputusan beliau untuk bertudung penuh. Hari ini, Adira AF juga mengambil keputusan yang sama untuk bertudung penuh dan turut sama menafikan ianya ada kena mengena dengan perkahwinan.

BACA: Adira AF Dakwa Akaun Instagram Kini Jadi Sarang Peminat Bergaduh

Bercakap kepada Berita Harian hari ini, Adira AF mengakui beliau sudah tiga hari mengenakan tudung dan ianya ikhlas datang dari hati.

“Baru tiga hari saya mengenakan tudung. Ia terjadi atas kehendak diri dan doa semua yang mengharapkan kebaikan saya. Peminat pun barangkali tak tahu dengan perubahan ini. Biarlah mereka tahu sendiri. Tiada alasan tertentu untuk perubahan ini,” ujarnya.

Kita doakan yang perubahan ini kekal dan membawakan sesuatu yang positif dalam kehidupan Adira AF selepas ini. Eh, kalau sebab mahu berkahwin pun apa salahnya. Heh. (rtky/m)


Neelofa Terus Berdiam Diri Isu Kahwin Kerabat Diraja

Kontroversi yang melibatkan pengacara dan pelakon Neelofa yang bakal berkahwin dengan kerabat diraja nampaknya semakin merunsingkan apabila dia tidak mahu memberikan kenyataan langsung berhubung dengan perkara itu.

Ketika ditemui semasa tamat majlis program 1Malaysia Ikon di Sunway Hotel Resort & Spa hari ini. Neelofa yang dikejar beberapa media, terus sahaja ke pintu lif sambil tersenyum dan hanya mengucapkan ‘Selamat Hari Raya’ kepada mereka yang mengerumuninya.

Bercakap kepada Astro Awani sebelum ini, Neelofa mendedahkan yang beliau tidak akan membuat sebarang kenyataan sehingga September depan untuk berlaku adil dengan pihak media lain.

Kemungkinan selepas ini akan ada sidang media khas untuk menjernihkan kemelut yang dihadapi oleh pengacara dan pelakon ini. Sama-sama kita nantikan. (rtky/hfz)


Rossa Hargai Media Malaysia, Ceritakan Semula Krisis Rumah Tangga 2009

Penyanyi dari seberang, Rossa yang ditemui ketika majlis pelancaran albumnya yang ke-6 berjudul Love, Life & Music telah berkongsi sedikit kedukaan yang telah dialaminya 6 tahun lepas semasa showcasenya yang telah berlangsung di KL Life pada tahun 2009. Baginya kini sudah tiba untuk berkongsi bersama peminat selepas apa yang telah menimpanya 6 tahun lepas.

“Sebenarnya ketika itu saya sangat bersedih apabila surat tuntutan cerai yang dihantar oleh saya ke pejabat agama di Indonesia telah pun sampai ke pejabat di sana dan ketika itu rakan di sana telah menghubungi saya untuk memberitahu tentang perkara tersebut dan dalam masa yang sama saya akan membuat persembahan ketika itu”

”Tetapi mujurlah saya di Malaysia, kalau tak saya pasti akan dikejar oleh media-media di sana yang mencari saya sehingga saya terpaksa bertukar-tukar kereta menyembunyikan diri di bonet kereta ketika saya sampai di Jakarta,” ujarnya ketika menceritakan kejadian tersebut.

Rossa turut memberitahu bahawa dia sungguh menghargai media Malaysia ketika itu, kerana tidak ada salah seorang pun yang bertanyakan soalan berkaitan isu penceraian itu kepadanya ketika showcase yang berlangsung pada tahun 2009.

“Saya berterima kasih kepada media-media Malaysia ketika itu kerana tidak ada salah seorang pun daripada anda bertanyakan soalan itu kepada saya dan saya amat menghargai anda semua. Anda juga banyak membantu dari segi kerjaya dan promosi untuk saya terus kekal berada bersama peminat-peminat di Malaysia,” katanya sambil tersenyum.

Sementara itu, album berjudul Love, Life & Music adalah satu judul yang dipilih berdasarkan cerita mengenai kehidupannya mencari rezeki selama 10 tahun dan bernaung di bawah Suria Records yang banyak memberikan sokongan untuknya dari mula dia bertapak di Malaysia sehinggalah kini.

“Album ini merupakan cerita tentang kehidupan. Cerita tentang peribadi saya sebagai penyanyi dan sudah tentu mengenai muzik,” katanya ringkas.

Seiring dengan usianya kini yang telah pun menginjak 35 tahun, Rossa berkata untuk albumnya ini telah diberikan nafas baru dan liriknya yang juga lebih matang.

“Saya inginkan kematangan dari segi lirik, jadi album ini juga menjadi refleksi dari pertambahan usia saya. Misalnya sebuah lagu itu boleh dijual tetapi tidak mesra pendengar saya tidak akan meneruskannya. Kualiti dan komersial itu keutamaan saya,” tambahnya lagi. (rtky/hfz)


Peminat Kirim E-Mel Suruh Zul Ariffin & Ayda Jebat Kahwin Segera

Pelakon yang kini semakin menginjak naik namanya dalam industri lakonan tanah air selepas membintangi drama bersiri Rindu Awak 200%, Ayda Jebat memberitahu yang dia ada menerima e-mel daripada peminat-peminatnya yang menyarankannya supaya berkahwin dengan Zul Ariffin dan dia ketawa besar mengenangkan cadangan para peminat itu.

“Saya mendapat beberapa e-mel dari peminat yang menyuruh saya untuk berkahwin dengan Zul Ariffin secara realitinya. Mereka semua terlalu fanatik dan saya tahu chemistry yang kami ada dalam drama tersebut membuatkan drama itu benar-benar menjadi,” katanya ketika ditemui semasa majlis rumah terbuka media hiburan petang kelmarin.

Ayda turut menceritakan bahawa dia senang sekali bekerja bersama Zul Ariffin kerana baginya Zul seorang yang professional dan Ayda sebelum itu juga ada turut mengetahui bahawa Zul memang mempunyai seorang kekasih.

“Dia seorang kawan yang baik dan professional dalam setiap apa yang telah dilakukannya. Siapa yang tak kenal dia memamg anggap yang dia seorang yang serius tetapi sebaliknya. Ya, saya tahu yang dia mempunyai kekasih dan tak pernah pula saya bercakap soal itu ketika penggambaran drama melainkan urusan pekerjaan sahaja,” ujarnya.

Dalam perkembangan berkaitan, Ayda Jebat juga telah ditawarkan untuk menjadi duta kepada produk Aura White yang dikenali sebagai ‘Aura White Bubbly’ yang sesuai digunakan untuk remaja remaja yang berumur 13-25 tahun.

“Saya sungguh teruja sekali untuk bekerjasama dengan mereka & ini merupakan rezeki selepas saya membintangi drama ‘Rindu Awak 200%’. Pemilihan saya untuk menjadi duta kepada produk tersebut adalah kerana mereka menginginkan personaliti remaja yang ada pada diri saya selepas mereka menonton drama tersebut,” terangnya. (rtky/hfz)


Sheera Iskandar Nafi Berhijab Kerana Mahu Berkahwin

Nampaknya Ramadan yang lalu memberikan kesan yang sungguh hebat sekali buat artis-artis tempatan tanah air, lebih-lebih lagi artis wanita yang kini semakin ramai tampil dengan berhijab dan yang terbaru ialah pelakon Sheera Iskandar yang ditemui ketika majlis rumah terbuka anjuran majalah media hiburan di Dewan N‘Dah Shah Alam kelmarin.

Dia yang kelihatan cukup manis dan sopan itu menjelaskan bahawa sepanjang bulan Ramadan yang lepas dia sudah mula mengenakan hijab dan perkara tersebut sebenarnya tidak disedari oleh kedua-dua ibu dan bapanya.

“Saya tak pernah merancang atau mendapat mimpi seperti mana orang lain yang mengalaminya. Saya memakai hijab pada mulanya ketika bulan ramadan yang lepas apabila merasakan pelik apabila keluar berjalan semuanya memakai hijab tetapi saya sebaliknya, dan disitulah timbulnya untuk saya mengenakan hijab. Sampaikan keluarga saya sendiri pun tidak mengetahui yang saya telah pun berhijab ketika itu,“ katanya ramah.

Dia turut menafikan bahawa dia berhijab kerana mahu kahwin. Baginya perkara itu tidak pernah terlintas dalam pemikirannya kini kerana dia masih tidak mempunyai teman lelaki dan apa yang dibuatnya ini adalah kerana tuntutan agama.

“Tidak sama sekali kerana saya masih belum mempunyai teman lelaki. Terpulang pada semua untuk menilainya. Setakat ini syukur alhamdulillah semuanya berjalan lancar dan Allah S.W.T telah permudahkan segala urusan saya,“ tambahnya lagi.

Mengenai hal perkahwinannya, dia tidak mahu terlalu berfikir mengenainya & mahukan jodoh itu datang dengan sendiri apabila sudah tiba masanya. Keluarganya turut memahami naluri wanitanya dan tidak pernah memaksa dirinya untuk berkahwin.

“Urusan perkahwinan saya serah pada Allah dan tidak perlulah untuk saya kejar, apabila sampai waktunya kahwin lah saya. Keluarga saya sendiri pun tidak pernah memaksa untuk saya berkahwin. Hati memang terbuka untuk berkahwin tetapi sekiranya kita mengatakan bahawa kita sudah bersedia sebenarnya kita masih belum bersedia ke arah itu,“ ujarnya pula.

Sementara itu, Sheera turut memberitahu bahawa dia akan menyanyi pada bulan merdeka ini dengan lagu kemerdekaan yang dicipta buat pertama kali untuknya berjudul Cintaku Malaysia yang akan didendangkan ketika hari kemerdekaan hujung bulan ini. (rtky/hfz)


Hotel Legoland Memohon Maaf Secara Peribadi Kepada Nora Danish

Ekoran insiden yang melibatkan ahli keluarga Nora Danish & rakan beliau di hotel Legoland baru baru ini, pihak pengurusan hotel berkenaaan memaklumkan kepada media yang mereka sudah pun meminta maaf secara peribadi kepada Nora Danish dan keluarganya.

BACA: Ahli Keluarga & Rakan Terperangkap Dalam Lif, Nora Danish Mengamuk Dengan Hotel

Menurut Pengurus Perhubungan Legoland Malaysia, Deviga Doreraja pihaknya telah meminta maaf secara peribadi dengan Nora dan keluarganya sejurus selepas kejadian tersebut, yang berlaku pada Ahad yang lalu.

Beliau turut menambah yang kejadian tersebut berlaku disebabkan satu masalah teknikal yang melibatkan lif terbabit, yang dikatakan berhenti berfungsi di antara dua tingkat bangunan hotel itu. Pihak hotel Legoland kini sedang bekerjasama dengan pembuat lif, Antah Schindler untuk mengenal pasti masalah teknikal yang menyebabkan kerosakan lif.

Deviga turut mengesahkan bahawa Pengarah Hotel, turut ada bersama Nora dan keluarganya untuk memastikan semua keperluan dipenuhi, mengikut piawaian antarabangsa hotel. Ketika ini, pihak Legoland Malaysia sedang menyiasat dengan lebih lanjut mengenai dakwaan yang dibuat Nora dalam akaun media sosialnya berkenaan insiden tersebut. (rtky/m)


Mamat Sepah Mahu Bernikah Sebelum Akhir Tahun, Tunggu Kekasih

Dahulu dirinya pernah dikaitkan dengan kontroversi dan selepas itu dia mula bangkit membawa namanya dan kini selepas setahun nampaknya kehidupan pelawak Mamat Sepah sudah menjadi lebih baik dan dia dilihat seperti membuat keputusan yang betul apabila telah keluar daripada Sepah dan bergerak atas nama sendiri.

“Alhamdulillah selepas saya dihimpit dengan pelbagai kontroversi sedikit demi sedikit ianya mengajar saya daripada erti kehidupan sebenar. Bekerja dengan Ultra FM ia mempunyai masa yang fleksibel. Kini saya lebih menumpukan sepenuhnya karier saya untuk radio sebagai penyampai daripada kerja-kerja yang lain”

”Adakalanya saya juga memenuhi undangan untuk buat persembahan tetapi saya akan melihat jadual kerja saya terlebih dahulu. Buat masa sekarang, untuk berlakon saya kurangkan dahulu kerana apabila berlakon kita kena mengambil cuti dan bukannya pihak Ultra tidak benarkannya tetapi biarlah saya fokus dengan kerjaya penyampai dahulu,” katanya

Mamat Sepah turut memberitahu bahawa dia bakal bertunang tidak lama lagi selepas berkenalan selama 3 tahun bersama dengan kekasihnya, Nur Syafiqah, 24 yang kini merupakan seorang pelajar yang berada di tahun akhir di salah sebuah institusi pengajian tinggi.

Bagi Mamat mengenalinya secara tidak sengaja membuat hatinya terus tertarik dengan sifat dan perwatakan yang ditunjukkan oleh gadis bertuah ini.

“Sudah 3 tahun saya mengenalinya. Apa yang peliknya dia tak mengenali saya sebagai seorang artis dan dia hanyalah kenal saya sebagai Mamat sahaja dan tidak lebih daripada itu. Di saat itu, adalah merupakan saat-saat kejatuhan karier saya”

“Tetapi beberapa orang kawan dia telah memberitahu kepadanya cerita negatif tentang karier saya dan cerita cinta saya sebelum ini bersama dengan Fyda. Apa yang penting dia tak kisah dan dia menerima saya seadanya. Pertemuan bersama saya dan dia telah berlaku di JPO (Johor Premium Outlet). Di antara semua kekasih-kekasih saya sebelum ini, dia adalah yang termuda dan jarak usia kami ialah 5 tahun,” katanya penuh teruja.

Bagi mengelakkan daripada berlakunya lagi kisah-kisah kontroversi yang pernah melandanya seketika dahulu, dia ingin mempercepatkan urusan pertunangan dan pernikahannya tetapi perlu menunggu bakal tunangannya itu menghabiskan pengajiaannya September ini.

“Ya, saya bercadang untuk berkahwin selewat-lewatnya hujung tahun ini. Bagaimanapun saya perlu menunggu dia tamat pengajian di salah sebuah universiti swasta menjelang September nanti. Saya akan mengumumkannya kelak dalam satu majlis,” ujarnya.

Mamat juga turut memberitahu bahawa sepanjang perkenalannya dengan kekasihnya itu, dia telah banyak berubah dan telah bangkit daripada kesilapan yang lepas dan kekasihnya ini lebih tegas dan berdisiplin dan secara tak langsung membuatkan dia lebih tekun dalam bekerja.

“Dia ini merupakan satu-satunya kekasih saya yang tegas dan berani untuk menegur apa yang saya buat. Kadang-kala dia menasihati saya apa yang betul dan yang salah. Dalam instagram dia sendiri pun tidak ada banyak gambar yang diambilnya bersama saya seperti kekasih-kekasih yang lain dan dia banyak ubah kehidupan saya,” jelas Mamat lagi. (rtky/hfz)